Hngakchia Pa Te Thlarau Nih A That Tu Pa A Phuan Diam – ZINGHMUH NEWS\nHngakchia Pa Te Thlarau Nih A That Tu Pa A Phuan Diam\nThailand ram nitlaak lei Prachuap Khiri Khan timi ah ram tupi chung thingkung cungah a kaimi hngakchia pa te cu ram vai pa nih va ah a ruah sual i thi lak in a kah. A tu bantuk in kah a tong tu hngakchia pa te hi kumkua te lawng a si rih i a kap tu pa nih hngakchia pa te ruak cu hlonh a timh.\nHngakchia pa te a kap tu ram vai pa hi a min ah Pramook tiah auhmi si i a nih hi ram lak ah vaak in Va le a dang dang kah duh in tupi chungah a vak tawnmi si. Mah ti a vah lio ah cun a cawlmi thingkung pakhat cu duh sah tein a fuh panh hnu ah Va bak ah ruat in a kah.\nMah a kahmi hngakchia pa te cu thingkung cung a tlaak hnu vawlei a phanh le caang ka bak in a thi colh, ram vai pa Pramook nih cun ho hmanh nih an ka hmu lem lo tiin hngakchia pa te ruak cu hlonh le thuh a timh diam ko. Hngakchia pa te ruak cu tupi chung a hlawnh hnu ah a mah tu cu a hlaan a rak ttuan tawnmi Icream a zuar tthan.\nZanlei khua a hung muih i hngakchia pa te inn lei a rak lawi ti lo tik ah hring tu nu le pa hna nih hngakchia pa te cu an kawl len ve. Mah hngakchia pa te hi a min ah Chalermchai Jopratha tiah auhmi a si i palik pawl nih an kawl len ko nain an hmu kho lo. A si nain zankhat cu Jopratha nih thlarau nih an chungkhar mi pakhat mang ah a ruak umnak hmun a chimh.\nMah an chungkhar mi nih a mangah Jopratha nih a chimhmi thil cu palik pawl sin a chim ve hna hnu ah an va kawl i Jopratha ruak cu an hmuh. Hngakchia pa te ruak cu ttha tein chek hlatnak an tuah tik ah a pa thilri tang ah meithal kuan a taangmi an hmuh. Mah meithal kuan cu an chek tthan tik ah ram vai hna nih sakah nak ah an hman tawnmi meithal kuan a si zong an theih chap fawn.\nCun mah bantuk meithal kuan hi Pramook timi ramvai pa lawng a hmang tawn tu si zong an theih tthan hnu ah ramvai pa Pramook cu palik pawl nih an tlaih colh ve. Hngakchia thi lak in a kah sual lengah a ruak tiang hmanh a hlonh tu ramvai pa Pramook cu thil sining a fian hnu ah kum caan zei mawzat cu thonginn ah caan a hmang ve lai.\nHOME, WORLD March 17, 2019 March 17, 2019 by David


A sunglawi tuk hringhran: Rev. Dr. Bishop No Chum te nih mi harsa Blanket zun thongkhat (1000) bamwhnak an pek hna – Chin World News Evening\nBAWPA KA LAWM. Ni khat hnu Ni khat, kum khat hnu kum khat dong cat loin thluachuahnak na ka pek i thlarau lam ka khual tlawn pah in miharsa hna sinah ei le din, sii le ai, chaw le va, hni le puan na thluachuah phaw le Zam kho dingin thluachuah na ka pek caah ka nunnak in a chuak vemi thangṭhatnak le upatnak vialte na sin phan koseh. Amen.\nA Nungun Raithawinak ah ka co hlan piak ko. A liam cia 2017 kum ah hmunkip i um harsatnak a tongmi hna sinah Blanket zun thongkhat (1000) kan rak pek le kan phawt hna. kum 2020-2021 kumcu Covid-19 pulrai ruangah vawlei pumpi harsatnak kan tong.\nGenesis 32:10 “Bawipa, Na sal ka cung i na zaangfahnak le zumhawktlak na sinak na langhtermi hi a hmu dingah aa tlakmi ka si lo. Jordan tiva kha ka ṭhiangṭhut he lawng ka rak tan, sihmanhsehlaw atu cu hi bu bu hnih hna he hin ka ra kir”. Source:Rev. Dr. Bishop No Chhum\nThawngpang dan rak rel chih:Hakha Medical Insurance Of Charity Kong He Pehtlai in Mizapi Sin Fianternak. Hakha Medical Insurance of Charity cu Zar Ni nih a tuahmi si. A min hi Kawl min a si nain Laimi a si. “Ni 1 ah tangka thong 30 cio kan pek hna lai i zaangfah tein khuate lei ah Medical Insurance zuar ka bawm uh” tiin a kan fial. A kan hlen lai ti kan ruah lo ca ah kan cohlan ve.\n2020 October 14 ah amah Zar Ni le Medical Insurance zuar a fialmi minung 4 cu Surkhua ah kan kal. 2020 October 18 tiang kan caam. Ni 4 kan caam chungah Lungkhin, Lungrang, Aikaa le Phaipha, tbk. ah a lang in kan va kal. October 18 ah Hakha kan kir.\nMinung 4 a sawm chap hna i rian a fialmi dihlak minung 8 kan si. October 19 ah phu 2 in kan i ṭhen i Hakha peng le Thantlang peng ah Zar Ni tuahmi medical insurance cu kan zuar. Khuate kan tlawn hi October 14 in November 20 tiang a si. 2020 November 20 zaan ah zuar man thahlawh pek dingin a kan auh nain amah a chuak lo. Zaan suimilaam 7:00 ah ton ding a si nain kan chawn kho ti lo. A chungkhat le a um tawnnak hmunkip ah kan kawl nain kan hmu kho ti lo.\nKan si khawh tawk in zarh 1 chung chun he zaan he khuadei tiang kan kawl. Hakha sangmi sin zongah bawmh kan hal hna. Thantlang Mino Bu (Thantlang Youth Association – TYA) sin zongah bawmh kan hal. 2020 November 25 zaan suimilaam 12:05 ah Hakhathar luhnnak lam ah motorcycle aa citmi an hmuh, Tita zongah 2020 November 28 zaan deilei ah an hmuh nain kan tlai kho lo. Kan tlawnnak khuate 51 nih medical insurance cu an cawk (member an lut). Khua 5 cazin cu aa tlaupi. A taangmi khua 46 in a cawmi milu le tangka an pekmi kan tuak tikah ting 100 le ting 5 le thong 2 (10,502,000) a si. Phaisa cu a dihlak in aa tlaupi dih.\nMedical Insurance zuar a kan fialmi minung 8 zong cu thahlawh tling tein hohmanh a kan pe lo. A kan pek lomi dihlak hi ting 30 leng a si pinah, kan hawinu (medical insurance zuar a fialmi lakah aa tel vemi) zong aṭu in tangka ting 5 a cawi ter i a cham ti lo. Kan hawinu zong a lungrethei tuk.\nMizpi Nawlnak-Medical insurance zuar a fialmi kanmah hi mizapi hlen duh in khuakip ah kan ratmi a si hrim lo. Kanmah tein motorcycle kan i damh i datsi kan i rawn dih ca ah thahlawh a kan pekmi zong hi a phu leemlo nain mifel ah kan ruah ca ah miphun ca ah rianṭuan a si ko tiin zuar kan bawmhmi asi.\nMedical insurance zuar bawmh dingin a kan fial lio ahhin Hakha Post media ah a cawngia (fakthanh) mi a kan piah pinah Malaysia zongah ka pehtlaihmi an um tiin phone number +60 182 879 472 a kan pek. Phone number cu kan chawnh tikah “kan bawmhmi a si ko” an ti. Hakha ah inn a hlanmi zong a kan hmuhter ca ah kan zumhmi a si.\nKan hawile khua kan tlawnnak ah kan hawile mithmai zoh in khuami tampi zong nih nan cawk ca ah a kan bawmtu kan hawile zong nih na kan theihthiam naklai kan in nawl hna.\nA kan hlen hrim tiah thinhun loin zuar a fialmi minung 8 zong a hlen ve hna, thahlawh zong a pe hna lo tiin na kan theihthiamnak lai kan in nawl hna. Thahlawh a kan hlenmi hi minung 1 ah ting 3 le ting 6 kar cio a si.\nZar Ni nih a kan hlen in a kan tlau tak hnu ah, a konglam kan hlat i, Malaysia zongah Laimi tampi a rak hlen hna i mi tangka le thilri zong a fir, ti kan theih.A nu hi Malaysia ah a um. Amah cu Hakha a pilepu sinah a um. A pilepu cu Dawrthar – Taung Za Let sangah an um.\nA nu kan chawnh i Hakha a umnak a pilepu zong kan len hna, i “phaisa aa tlaupi mi hi medical insurance a cawtu pawl khirh ṭhan hna uh” tiin kan chimh hna nain “ṭuanvo kan lak duh lo cu a si lo, kan sining nih a pek lo tuk ruangah a si. Nanmah nih nan duhning in tawlrel ko uh” tiin a kan leh. Phung ning in pehzulh peng kan i zuam ko lai.\nTrump Tanhtu Chinmi/Laimi Nan I Palh Cikcek?


US Chin Mi Hna Nih Mi Thalo, Damiah Le Mifir Hna Ralrinnak – Chin 11 News\nUS Chin Mi Hna Nih Mi Thalo, Damiah Le Mifir Hna Ralrinnak\nDawtmi ndianapolis khua ah a ummi Chin miphun hna, Khuasik cu adih cang i, nikhua a tha mi Spring kan phan than cang. Kan khua, sang le zawl ah nuam le him tein khuasak khawh ding caah kan za tein tuanvo kan nei dih. Na inn pa chakthlang le na sang a him ding caah pakhat cio nih tuanvo nan nei. Na khua le na sang a him ah cun nangmah le na chungkhar zong a him ve lai tinak khi a si. Ni kum bantuk in mi thalo, damiah, pialsual mino hna le mifir an cawlcangh than lo ding caah atu te in kan i timh cia a herh. Ni kum lawngte ah khan, fir, bauh le damiah case cu kan miphun cung ah vui 8 bak a rak um manh. Si nain, IMPD le Southport police hna tei an maknak thawng in ai relrem deuh ngai.\nAtang lei hna hi kan zulh cio ding a herh.\n– Mi thalo nih damiah an ttiah ah cun, dai tein um hlah 911 ah report cawlh. Si lo le community upa rak kan chim, report kan in bawmh lai.\n– Mifir le mi tha lo nih nan thil, nan mawtaw an fir an hrawh an bauh tbtk zong dai tein um hlah, report tuah cawlh ko.\n– Inn ah Cash phaisa i chiah bak hlah.\n– Na chungkhar, na unau le Khrihfabu ah mithalo an um ah cun, CCI upa hna sin ah theihter. Meithal tbtk nu le pa theih lo in an neih ah cun police report ding si lo le CCI upa hna theihter ding asi lai.\n– Na fa/nau kum tling rih lomi highschool a kai liomi hna nu le pa, u le tel lo in Mawtaw tawh pek lo ding, leng ah an mah lawng chuahter lo ding. Social media ah zei btk minung he dah an i komh i an tlawn len tbtk theihpi ding.\n– Zan suimilam 9:00pm hnu ah Garage khar peng ding le si khawh cun Gas station tbtk kal ti lo ding. Khua dei hlan deuh le zantim tlai hnu ah rian a ttinmi si ah cun, mawtaw chuah hlan ah pawngkam tha tein check hmasa ding.\nMi thalo hna caah hmunhma umter lo ding le, lam ding ah an phanh khawhnak caah police kut ah kan aap khawh ding hi abiapi tukmi thil asi. Daidep in an theih komi le na hmuh komi na chim lo theihter lo in na um ah cun mi thalo tha ape mi nan si lai.\nChin Community Action Committee


Thantlang-Hakha Bus Accident Ah Aa Kongmi Le A Thimi: Thil Sining Theih Tawk! – Chin 11 News\nThantlang-Hakha Bus Accident Ah Aa Kongmi Le A Thimi: Thil Sining Theih Tawk!\nPosted By: chin11news December 14, 2020\nDecember 14 zing Thantlang-Hakha aa thawhmi Chintaungtan Bus cu Bus sehlei tlamtlinlonak ruangah zing 7:40tluk Thantlang in Hakha lei Thanghrin Siazuatnak hmun lonh cho a kai lai ah lamthlang a tla i a hmun ah minung (2) an thi i a dang minung (9) fak ngai in hliam hma an tuar tiah theih a si.\nHi Accident ton lai motor hmaibik a thu ve mi Mai Tha Cuai Sung (aa khong vemi) nih “ cho tlawmpal kan rak kai ah a kai kho tilo I Gear thlen aa tim. Gear a lut lo tiah Driver pa nih voihnih thum khi a chim manh I Spare pa a tum i a ke a doh lengmang nain zei karhlanh ah lamthlang kan ril colh. Zei a cang kan theih ti lo. A hmaibik a thumi kan si tikah Driver a tlaknak hmunhma a donghnak ah a van kan hlonh. Motor thlalang vialte a kuai dih I mah incun ihlonh dawh kan si. A thi ding dirhmun in nunnak a kan hlanhtu kan Pathian cungah ka lawmtuk” tiah The Chinland Post ah a chim.\n“Keimah le nu pakhat hi Chintaungtan hi silo in Taungzalat Gate in a rami kan si. Driver pa nih minung pahnih lawng nan si caah tiin Chintaungtan Bus cu a kan dawipi i mah ahcun a kan kaiter. Minung pahnih lawng kan si caah an sunghtuk ve cu ta a poi lo ticun kan kai ve ko i kan kai tlawmpal ah accident kan ton colh cu a si. Motor hnubik ah ka thu i motor a tannak tiang a thimi nu pakhat le atu Hakha an kalpi mi nu pakhat he motor chung ah kan tang. Motor voili tiang aa hlok tiang cu ka theih nain a donghnak ah ka ttang ka suknak kha a si rua ka thaw a ka phih I zeihmanh ka thei tilo. Hi bantuk kan thih lo hi cu Pathian hupphennak bak a si” tiah Sayakyi Dar Luai nih mi lengkai sin ah a chim.\nHi kong he pehtlai in Thantlang Palek Sakhan hmu Kyaw Naing Oo nih “thil sining ka hlat cuahmah lio a si. Motor ngeitu le thil sining kongah tazacuainak ding timtuahnak kan ngeih liopi a si. Thil fiang cu a hnu ah kan ichimh than te lai” tiah The Chinland Post ah a chim.\n“Meeting ka ngeih caah mizaw hna dirhmun cu kan chimh than te lai” tiah Thantlang peng siibawi Dr. Tunpua nih The Chinland Post ah a chim. Accident a si le cangka in Chin ramkulh Social Minister kan pehtlaih nain phone a tlai lo.\nChin ramkulh Chimrelnak nawlngei Minister Soe Htet nih “Accident ah aa telmi hna caah chanchuahnak le a herhmi ngandamnak lei Chin ramkulh Cozah in kan zuam cuahmah a herhningin kan pehtlaih cuahmah ko hna” tiah The Chinland Post ah a chim. Accident khondennak hmun ah a thi colhmi minung (2) cu Thantlang No.3 a ummi Chintaungtan gate ah arak tuan balmi Siang Tin Thluai@Siangbeu (38) le Thantlang No.1 a ummi Pi Sung Hnem(94) an si.\nHliamhma a tuarmi minung (9) cu 1. Mang Hniang, Thantlang No.3, 2.Run Ceu Thang(Mawtaw Mong),Thantlang No.1, 3.Pi Mery Than,Thantlang No.1, 4.Pi Tial Sui,Thantlang No.1 um Aibur khuami, 5.Mai Tha Cuai Sung,Thantlang No.1 um Aibur khuami, 6.Sayakyi Dar Luai,Thantlang No.1 um Aibur khuami, 7.Nu Angrly,Thantlang No.1 um, 8.Pi Bu Sung (Tisen khuami), 9. Bawi Hnem Sung (Tisen) hna an si. A zual deuh timi Mang Hniang, Run Ceu Thang le Merry Than hi Hakha siizung kuat an si. Nu Angrly (kum 7) hi a chung le Hakha an um caah Hakha kuat ve a si i Thantlang ah Pi Tial Sui, Sayakyi Dar Luai, Mai Tha Cuai Sung, Pi Bu Sung le Bawi Hnem Sung hi Thantlang siizung ah an thlop cuahmah lio hna a si. Accident lai zing Chintaungtan Bus aa citmi an zapi minung (11) an si i Spare pakhat lawng a himmi a si, minung (2) an thi, hliamhma minung (9) nih an tuar tiah kan theih.\nKhondennak kongah motor ngeitu chungkhar lei le spare kan pehtlai kho rih hna lo. Khondennak an ton le cangka in Thantlang siizungah X-ray le zohfelnak tha tein an tuah colh hna. Thantlang MP Dr. Hmuh Thang, zung upa le khua nupa nih lenkainak le a herhmi tawlrelnak an ngei colh tiah theih a si. Khondennak ah ruh lei rawhnak a tongmi Thantlang siizung a ummi chungin minung (4) cu Pu Phun Thleng (Lian Chawn Pa) nih a thlakpiak than hna tiah theih a si.\nPathian nih Ruh remhthiam Pahrang a pekmi Pu Phun Thleng (Lian Chawn Pa) Mizaw a zoh lio/ TCP\nChintaungtan Bus hi Tlangpi Chum Ling (Hakha um) ta a si. Motor hi Gearbox a rawk a timi le transfer a rawk a timi an um cio nain zei ruang set dah a si ti theih khawh a si rih lo. Hlan lio fighter Bus a si lengah Hakha Thantlang kar aa cit balmi nih a rawh pah lengmang cangmi a si tiah an chimmi kan theih. Credit: TCP-Hakha| 2020 December 14|


US Raltuk Nak Tilawng Nih Taiwan Strait An Tan Ruangah China An Thinhang Tak Tak - Khuaruah Har News\nChina le US karlak boruak cu nikhat hnu nikhat in a chia chin lengmang, China le Taiwan nih an ni cuh peng mi kap hnih ramri aitawnnak rihli ah US raltuknak tilawng a kal ruangah China an thinhang taktak. Mah rihli hi China nih kan mah ta tiah an ti i Taiwan nih kan mah ta anti ve caah tuchunni tiang an buai peng nak hmun a si.\nChina thinhang celh lo nihcun US raltuknak tilawng pi kha a rannak in rak dirter uh tiah a ralkap cu nawl a pek hna. US warship nih Taiwan Strait a tan mi cu America military nihcun routine passage ( kan tuahtawn ning tein kan tuah) tiah an ti men hna. October 14 ah khan guided-missile destroyer USS Barry nih Taiwan Striat cu a rak tan.\nAmerican military lei nihcun The ship’s transit through the Taiwan Strait demonstrates the US commitment to a free and open Indo-Pacific, “The US Navy will continue to fly, sail and operate anywhere international law allows,” Navy. tiah an chim.\nChinese People’s Liberation Army thinhang celh lo nihcun US raldohnak tilawng pi cu an va naih thluahmah ve tiah theih a si. China Eastern Theatre Command spokesman Colonel Zhang Chunhui nih cun US nih bia in si seh tuahernak in si seh Taiwan Strait ah buainak chuah ti lo ding in a ti hna.\nChina hi arak i hrocer lawng a si ko rua, a mitfalai bak nih a zoh meng mi Taiwan Strait cu zeihmanh tihphan nak ngei bak lo in US raktuknak tilawng nih a tan huar ko. A vun tan taktak ahcun China nih a kap ngam nemman lo. US nihcun kan kap hna sehlaw ti hmanh khi an duh taktak mi a si.


Nihin ah ka lung a tling lo ngaimi thil pahnih Hakha ah a cang. – The Cherry Par\nNihin ah ka lung a tling lo ngaimi thil pahnih Hakha ah a cang.\nNihin ah ka lung a tling lo ngaimi thil pahnih Hakha ah a cang. Ka lung a tlin lonak a ruang le a tuah ningcang (method) a si tiah ka ruahmi ka hun chim lai. A dih dong tiang rel ding kan sawm.\nHakha mifir pahnih kong a si. Pakhatnak cu a min ah NZ or ST timi nu kum 45 fai a simi si dawh a si. Hakha Times nih “Chin Oo Si Mino” nih ralrin ding an thanhmi a si tiah, mifir nu a hman thlak he “People Voice” ti phun in an thlah. A mit an huhpiah ca ah ho a si fiang in theih khawh a si lo nain amin cu piang lulh in ṭial a si. Pahnihnak cu Malaysia in a tlungmi pa CNI min in a lih le a hrawk hrol in lucky draw a tuah i mi a hlen hna timi kong a si. Cu pa cu amin ah ZN a si. Ahmanthlak he The Hakha Post Editor pakhat nih aa tar. I ralring hna usih, ti a si. (Tuan deuh ah The Hakha Post Page ah ka hmuh ka ti nain Editor nih kan tar lo a ti ca ah ka hun remh than. Ka palh i a si kho men).\nThil sining kong he pehtlai in ka hmuhning ka rak ṭial lai. 1. Catar si lo in taza zung ah phisin ding a si. Misual cu sualnak a tuahmi nakin dan fak deuh in tat a si tikah sual tuah kha a hlawk lo le ṭih a nun kha a pumsa in a tuar i a theih. Hi ti a theih ruang ah sualnak kha a tuah ti lo. Mi tampi nih sualnak an tuah lo tikah ram cu ram nuam a hung si. Cu bantuk cun tutan mifir hna hi tazacuai in taza zung ah phisin deuh ding a si. Atu cu catar phunphai deuh lawng in a kal rih ca ah a firtu ca ah retheihnak/ dantatnak an tonning hi a zaang i a din deuh ngai. “Ralrin peknak ca” si lo in tazacuai in thawng thlak ding an si deuh.\n2. Nuhrin covo lei in kan zoh tikah Media nih an tuahmi hi a dik lo ngaimi thil a si. Mifir hi a zungzal in minung sinak covo an ngei ve. An fir ruang ah an covo a thi lo. Minung kan nunnak ah min chiatnak nih minung pakhat kha a chanchung a thah or harnak a pek khawh. Cu ruang ah ram tampi Media nih mifir kong an chim le an thanh tikah an min or an hmanthlak ti bantuk kha ralrin te in an hman. Sinain, acunglei i Media pahnih nih cun tutan mifir hna i an nuhrin covo cu a hnawr suan ngai in ka hmu. An thanhning cu dantat phun khat bantuk a hung lo. Media nih rammi pakhat dantatnak nawl a ngeih lo ca ah ralring deuh in nuhrin covo ruat in media rian tuan si deuh sehlaw a tha hnga.\n3. Dantatnak i bochan lo dawh, a lo. Naihrawng Chinmi tampi zia ah i cinet lonak kha FB ah tar hi a hung lar bantuk in a um. Naihrawng kan boruak a si rua. Sinain, Kum 2018 – 2019 (July) karlak Chin State Cozah report zoh tikah tazacuai hi ka ruahnak leng in a tlawm. Tutan mifir pahnih ah Pakhat cu an kawl lio a si an ti ca ah chim ding a um lo ahhin NZ hi thong tam ngai a tla cangmi a si, an ti. Thong inn in chuak lengmang sehlaw a dawh. Hi ruang ah a ral in ral rin ding tiah Chin Oo Sii Mino nih an tinak hi si dawh a lo. Sinain, hi ti bantuk a si tak sual cun Hakha i dantatnak zung dirhmun le Mino hna nih dantatnak zung an hmuhning hi ruah ngaingai ahau lai. Thonginn system or biaceihning system zong ruah ngai aherh lai tiah ka ruat.\nResearch pakhat ah US thonginn chuak hna hi Europe ram thong inn chuak hna nakin sualnak an tuah ṭhan deuhnak cu thong an tlak lio ah nun chimhrinhnak Europre lei thonginn nakin a tlawm deuh ca ah a si, an ti. Cucaah, kan ram kan sersiam lai ti ahcun dan hi ningcang te in kan tatpiak hna seh. Media zong nih nuhrin covo an hnawr le hnawr lo ralring ve hna seh. Cun, Rammi zong nih a sual ko tiah kan theihmi cu tazacuai hna usih. Cu ti kan tuah ahcun kan ram hi thatnak lei a panh lai tiah ka ruat. Credit; Salai Chan Bik Ceu\n← World News hi rel pah hngat u ca\nAtu tiang election kong thawngpang →


UN Council Nih Fak Taktak In North Korea A Phomh Than – Lai Holh News\nUN Council Nih Fak Taktak In North Korea A Phomh Than\nFak taktak in UN Security Council nih North Korea cu a phomh than. Atu tiang North Korea nih a tuarmi vialte dantatnak lakah a fak cem a si lai tiah US ambassador Nikki Haley nih UN tonnak an ngeih hnuah a chim.\nUS nih North Korea dantatnak catlap (draft) hi an sermi a si. Dihlak lungtling in biachahnak an tuah. Dan an tatmi phun thum hrawng a si i, i) sinaan lei, ii) phungning loin chawlehthalnak tuah pi lo ding ti le iii) thla 12 chungah ramdang ah North Korea riantuantu vialte kirter hna ding ti a si.\nNovember 29 i missile a hneksakmi lehrulnak caah Council nih dan an tatmi a si. ‘Nihin ahcun thuk deuh chin lengmang in kan phomh. Thim ding lam kan pek lengmang ko nain vawleicung ram hna he hlat chin lengmang hi aa thimmi a si’ tiah a chim chih.\n‘Kim Jong-un duhthimnak le International community renghnak tlukruang tein kan tuah lengmang lai. North Korea hi nihin kan chan dawhcah lo sualnak zohchun dingmi ram pakhat a si cang’ tiah fak ngaiin a chim than. North Korea nih zeitin dah lehrulnak a tuah te lai…!\nCyber in vawleicung company le mirum pawl a dohtu hna a si tiah naite ah US nih a phuan than. North Korea case a sang chin lengmang cang. Ref: CNN.


Fiang Taktakin A Phuan Cang Hih: Kawl Ralkap He AA He Kan Ral An Si Ko – Chin World News Evening\nKalay-Kabaw kan ta si kan ti bantuk in pei Rakhan nih cun Paletwa kan ta si an ti ve cu: Kawl ralkap he AA he kan ral an si ko. Nain AA hi short-term caah doh herh mi a si. Kawl ralkap tu cu long term caah doh herh ve mi an si. An pahnih in voi khat ah doh a ngah lo.\nAung San hmanh nih Japan le Mirang cu a do kemh hna lo. AA kong chim ah Kawl ralkap kong ah a tlami le Kawl ralkap kong chim ah AA kong ah a tlami nan um. AA nih Kawl a doh ruangah kan hawi an si lo i kan ral zong an si lo. Paletwa an kan chuh cuahmah mi ruang lawng ah kan ral an si.\nAn kaa tlek in an chim lengmang cang ko mi cu maw cathanh in hun chuah rih hna seh nan ti. Mihrut rian a si. Laimi uarci lawng a si. Paletwa in AA an chuak te ko lai a ti mi pawl kha zei hmanh nan hngalh lo nak a thuk tuk caah a si.\nShort-Term rian a si mi AA chuahnak hi tuah ta loin Long term rian a simi Kawl ralkap kong lawng i kan buai ahcun Short term rian kan tlolh lai caah kan sung ti nak a si lai. Zapi nih cun Paletwa kong nan pemh lo hi teh. Laimi lawng te um nak peng ah pei nan rel i, AA cu an chuak nolh te ko lai nan ti hi.\nPaletwa Khuapi bak ah khin Laimi nak in Rakhan an tam deuh i Khuate zong ah India Ramri tiang in Rakhan khua an tam pi. Kalaymyo le Kankaw peng i Laimi kan tam bantuk bak khi a si ve cu teh. Laimi zong țhawng u sih law Kalaymyo le Kankaw hrawng lak cu kan lak duh tuk ve ko lai si.\nCucaah MNF pawl Laitlang lei an i dor le CNF pawl Mizoram lei an i thuh bantuk sawh kha a si ti lo. Kalay-Kabaw kan ta si kan ti lengmang bantuk in pei Rakhan upa le ngakchia tiang nih Paletwa cu kan ta si an ti zungzalmi ve mi si cu nan Lai thluak nih a phanh lo hmanh ah ka Prophet thluak hi zum ko u law. Credit: Siang Bawi


Coronavirus zeirelloin Indonesia bazar cheukhat ahcun papalak sa an zuar rihpeng - Khuaruah Har News\nCoronavirus zeirelloin Indonesia bazar cheukhat ahcun papalak sa an zuar rihpeng\nPapalak hna cu minung hrangah tihnung tukmi zawtnak a chuahter khotu virus umnak hmun thabik saram phunkhat an si. Abikin SARS, MERS le tutan coronavirus COVID-19 hna cu papalak chungah a keumi virus phun he an ilo hna tiah theih asi.\nMahtlukin tih anungmi papalak hna cu Indonesia ram bazar cheukhat ah cun zuar peng asirih ko tiah Reuters thawngzamh nihcun alanghter. Tumuhun ah papalak zuartu Stenly Timbuleng nihcun a zuarmi papalak hna nihcun coronavirus an ngeilo kati tikah tampi ka zuar khawh tiah achim.\nMah pa Timbuleng nihcun puai can lebang ah hincun nikhat chungah papalak 50 – 60 karlak tiang ka zuar khawh tawn tiah achim rih. Papalak hnacu chaklei Sulawaisi ah cun ramchung mi hna duhbikmi sa asinak kongcu Indonesia meh chuan thiam pakhat asimi William W.Wongso nihcun achim.\nMeh chuangtu hna nihcun papalak thlaki tangi tibawm(gland) cu an hlonh tawn ruangah arim chiakha zong zeihmanh a umtilo tiah achim. Papalak hmul thianh dingah cun mei nih khangh le hrem asitawn. Mah cuhnuah cun a lu, thlaki le apum dihlak cu meh hang dingah coconut thei chung no he an chuan chih tawn.\nTuhrawng ah cun Jakarta khuapi telhin khuapi tamdeuh hna ahcun papalak mehhang cu menu chungin hlawt asicang tiah theih asi. Sinain chaklei Sulawaisi leiah cun tutiang zongah papalak sa cu an eirih pengko tiah theih asi. Atanglei ah khin a bazar ah papalak an zuar lionak a video a um chih rak hmeh law rak zoh ve.\n← Corona virus thar kawlram lungkua chung Papalak ah an hmuh\nChekhlat ningcang an thlen ruangah athimi le zawtnak ichonhbarhtu hnacu record serin Tuluk ramah an karh chin →\nThla Khat Chung Nikhat Ah Suimilam 22 Chung Game Ai Kahnak A Kut Khat Lei A Zeng


KIA Umnak Myanmar Army Pawl Nih An Chuh Hna — Salai Ephraim Thawngpang\nKIA Umnak Myanmar Army Pawl Nih An Chuh Hna\nNizan cacawn nithumni ah kawl ralkaap pawl nih an chimmi cu, Kachin Independence Army (KIA) pawl umnak hmun sarih hmun riat hrawng cu kan laak cang hna. Hibantuk in kan laakmi pawl hna hi Shan state thlanglei kam ah an umnak hmun pawl an si. April ni 30 tiang ah khin cun an umnak pawl hi kan laak dih te lai, tiah RFA thawngzamhtu sin ah an thanh.\nTuandeuh remdaih khuakhannak (remh chunhnak) rak tuah lio ah khan Tatmadaw lei nih cun December 21 in April 30 tiang hi cu Kachin le Shan states chung hna ah tuk-kah nak umlo ding in rak ti a si. Asinain hihi kap khatlei lawng khuakhaannak a rak si.\nKachin Independence Army (KIA) pawl umnak an laakmi hi kan hnu April 21 in thokmi raltuknak ah khan a si. Nithum chung tuk-kah nak a um hnu ah a tu bantuk in an umnak laak an si hi a si, tiah an chim. Hi an laakmi hmun pawl hna cu, Shan State thlanglei kam ah a ummi Muse district, Mongpaw khuate pawng ah a ummi an si. Hi hmun hi China Yunnan ramtthen ramri pawng ah a ummi an si, tiah an chim chih.\nKachin Independence Army nih a chim nak ah cun nithum chung kan i kap hnu ah kawl ralkap nih hriamnam t’ihnung he hmunthum bak in an kan kah peng caah kan Headquartes a si mi Battalion No. 36 hmunpi cu chuahtak lo awk a t’hatlo caah April 22 zanlei suimilam 5:10 hrawngah kan chuah tak i kawl ralkap nih an lak nak hi a si tiah an chim. Relchap>>>>>>>>>>http://www.worldnewsforchin.com/kawl-ralkap-nih-kachin-ralkap-sakhan-lian-taktak-mi-an-lak-ning-cu-khuaruahhar-ngai-a-si/\nChinese President Xi Jingping Le Aung San Suu Kyi Ton Biaruahnak →\n← 2020 US Thimnak: Joe Biden Nih President Trump A Phomh Chih Cang


NANNIH TAH, AHO ASI NAN KA TI DAH?\nCun a thawh hna i, “Nannih tah, a ho a sin an ka ti dah?” tiah a hal hna. Simon Peter nih a leh i, “A nungmi Pathian fapa, Messiah khan asi,” tiah a ti. Jesuh nih cun, Johan fapa Simon, mi van tha ngaingai na si! Zeicahtiah hi biatak cu minung sinin na hgalhmi asi lo i vancung i a ummi ka Pa nih an pekmi asi, tiah a ti (Mt. 16:16-17).\nBiahmaithi: Jesuh nih a zultu hna cu, “Mi nih Mi Fapa hi aho asi, an ka ti dah?” tiah a hal hna tikah zultu hna nih,”A cheu nih Tipil petu Johan asi, an in ti. A cheu nih, Elijah asi, an in ti, a cheu nih Jeremiah maw prophet pakhatkhat dih asi, an in ti” tiah fawi tein an leh khawh ko nain, nannih tah, aho asi nan ka ti dah? tiah a hal hna tikah fawi tein an leh kho ti lo. Zeicahtiah mi nih an timi kha chimawk a tha ti lo, anmah hmuhning taktak kha chim ding asi cang caah asi. Bible Sianginn ah amah nih a ti, timi cu tampi cawn le rel asi bantukin tampi chim khawh zong asi ve ko. Asinain hi biahalnak nih a langhtermi cu mi nih an ti, timi lawngin a zaa lo, mahnih hmuhmi le theih taktakmi a biapinak kha asi. Kan theih fiang deuhnak dingah a tanglei hna hi kan zoh hna lai.\n01. Saul le Jesuh an i tonnak: Saul cu an biaknak le a Pathian a tanh tuknak ah Khrihfami hna kha a rak hrem hna(Fili.3:6). Asinain kha tlukin biaknak ah aa zuammi kha Damaskas khua pongah Jesuh nih a ton tikah a thei lo. “Ahodah na si” tiah a ti(Lam. 9:5). Aruang cu biaknakmi lawng a rak si i, Jesuh kha a nunnak in arak tong rih lo caah asi. Cucaah Biaknak ah a zuam ngaimi hna le a fel ngaimi vialte hna hi zumtu an si dih lo tinak a langhter. Saul cu Jesuh he an iton hnu, Saul in Paul ah thlen asi hnu lawngah zultu hna sinah a va kal i “Jesuh cu Pathian Fapa asi,”tiah a chimh khawh(Lam.9:20). Cucaah Jesuh sinin phuannak kha nunnak in a ton taktak hnu, nun thlennak a um hnu lawngah Jesuh kong kha fiang tein a chim khawh ti kha kan hmuh.\n02. Kleopas le a hawipa, Jesuh he an i tonnak: Kleopas le a nupi Mary hi Jesuh cu Judah ram Siangpahrang asilai tiah arak hngakmi an si. Jesuh Khrih a thih hnu a thawhthan ni ah Kleopas le a hawipa cu Emmaus khua lei kalnak lampi ahkhan Jesuh Khrih thawhthannak kong kha an iceih len, cu lioah Jesuh nih a naih hna i zei kong dah nan i ceih len ko tiah a hal hna(Lk. 24:17). Jesuh kong an iceih len ko nain Jesuh nih a ton hna tikah Jesuh kha an thei kho lo. Minih an chimhmi le mi dang sinin an theihmi lawng kha an i ceih len ko. Jesuh nih an nunnak ah aa phuang i an lung a fimter hna hnu lawngah Jesuh asi kha an theih fiang khawh ti kha kan hmuh.\n03. Isrealmi le Mana changreu: Mana timi cu Changreu tinak asi lo, “zeidah” tinak asi. Pathian sinin pekmi kha an thei lo ruangah “zeidah asi?” tiah pakhat le pakhat an i halmi biahalnak asi. Cu biahalnak cu “Mana changreu” tiin min ah a cang. Bawipa nih ei awk caah an pekmi asi tiah Moses nih a ti hna(Ex.16:15). Pathian nih kan caah zeidah a tuah timi Isreal mi hna nih an theih lo lio ah Moses nih Bawipa tuahmi a chim khawhnak cu Pathian sinin biathli, Pathian nih a theihter caah asi. Isrealmi nih an theih khawh lonak cu an hrut ruangah asi lo, Pathian sinin theihternak a um lo caah asi ti kha kan hmuh.\n04. Jesuh le Samarianu: Samaria minu cu Jakop tikhor ah ti a van thannak ah Jesuh he an i tong i, Jesuh kha a hmuh fiang tikah khua chungah a va kal i Jesuh kong kha fiang tein a chimh khawh hna, ti kha kan hmuh(Jn.4:28-30). Misifah, mirum, mifim le misual thledan lo, a nunnak in a tongmi paohnih Jesuh kha an hmuh fiang khawh i, an hmuhmi Jesuh kong kha fiang tein an chim khawh tinak a langhter.\nA donghnak: Nihin ah Bible chungah Jesuh cu Messiah asi tiin kan hmuhmi hi kanmah nih kan timi asi lo. Pathianmi hna le zultu hna nih an rak timi asi. Cu bia cu kan zumh i kan nunnak nih a ton taktak lawngah kanmah nih kan timi kha kan chim khawh lai. Mi nih an timi lawng tampi theih le hngalh, cawn le thiam cu Jesuh nih a lung asi lo caah hi biahalnak hi a hal hna nak asi. Zultu (12) an si ko nain Peter lawng nih Jesuh cu Messiah asi tiah a chim khawhnak cu Pathian sinin theihternak a co caah asi. Vawlei ahhin cawnnak le thiamnak lawngin cun minih an ti timi lawng chim a fawi ngai. Cucu cawnnak le thiamnak a herh lo tinak asi lo, zei thil paoh hi nunnak in ton taktak hnu lawngah fiang tein chim khawh asi. Vawlei cungah Bible a thiam bikmi cu Satan asi ko lai. Asinain Pathian a thangthat kho hlei lo. Bible ca hi a thiam lawngin thiam ding si lo.\nJesuh nih Peter kha biatak cu minung sinin asi lo, Pathian sinin asi tiah a ti tikah Thiang thlarau phuannak le theihternak a um lo ahcun Jesuh hi hmuh fiang khawh asi lo tinak a langhter. Peter sinah Pathian nih a theihter bantukin kan nunnak ah Thiang thlarau sinin theihternak kha a biapi ngaingai. Cucu amah kha kan hmuh fiang chinchin khawhnak ding caah asi.\nKan zapi caah Pathian nih thlua kan chuah piak hram koseh. Amen.


Oct 14, Chunhnu Thawngpang Biapi Deuh Hna – Onlinenungak\nOct 14, Chunhnu Thawngpang Biapi Deuh Hna\nThlanrawn khuathar i inn 6 hna cu vutcam ah an cang. Thlanrawn hei lonh (Hakha lei) ah ralhrang hna cu mipi vengtu ralkap nih an bawh hna caah an i kap tiah khuami hna nih an chim. An i kahnak cu Falam khuapi he aa hlat lo caah Falam khualu i ralhrang sakhan in miakpi 122 (Let-net-ci 122 mah-mah) in voithum an kah hna caah Falam khuapi cu a tlirh dih tiah theih a si.\nRialti khua ah minung umnak inn 10, biakinn, kudawng hna cu Oct 13 le 14 ah ralhrang nih ciam dihlak in an khangh. Rialti khuami pakhat nih “Minung a thimi cu kan um lo. Innchung thilri cu a cheu hrawng lawng kan i ken khawh. A taangmi vialte mei nih a kangh dih. Kan zuatmi saram hna cu zeitindah an um kan thei lo, ralhrang nih an thahmi zong an um lai” tiah a chim. Rialti khua ah inn 13 an um i a dihlak in ralhrang nih an khangh tiah theih a si.\nHakha Kiangkap Kahdohnak Ralhrang 10 An Thi: October 13, nizan ah Chin ramkulh, Hakha peng Hngiarlawn khuapawng ah ralhrang le CNA, CDF kahdohnak a chuak i ralhrang 10 an thi tiah theih a si.\nHakha khua in a chuakmi ralhrang hna cu Falam in a rak i thawhmi ralhrang motor le Tank motor 2 a dong hna tiah ruah a si caah Hakha khua chuahnak ah Chin ralkap nih an doh hna hi a si.\nFalam peng Thlanrawn khua lonh (Hakha lei) ah ralhrang le mipi vengtu ralkap an i kap cuahmah lio a si. CNF chimnak nawlngeitu Salai Htet Ni nih cun “Atu hi zanlei 2:oopm hrawng khan Falam peng Thlanrawn ah CNA, CDF le ralhrang kan i kah cuahmah lio a si. Thawng fiang zeihmanh a um kho rih lo” tiah a chim.\nCu kahdohnak le ralhrang nih khua mei in an khangh ruang ah Falam peng Lungpi, Tlangzar, Thlanrawn, Taal le Rialti khua hna cu an zaam hna tiah theih a si. Ni 3 chung Kawkareik kahdohnak ahralhrang 11 an thi, 20 leng hliam an tuar: Kawkareik khuapi pawngah KNLA le ralhrang nithum chung kahdohnak a um i ralhrang 11 an thi, 20 leng hliam an tuar tiah KNLA nih an thanh. October 11 ni ah Kawkareik khuapi pawng KNU nih hmunhma an laknak hmun Kaw Hnuaih khua chungah ralhrang hna an rak luh caah KNLA nih hmaitonh in an kah hna i ralhrang lei 5 an thi, 18 an i hliam.\nOctober 12 ni ah Kawkareih khuapi pawng KNU nih hmunhmaan laknak Yua Thit Khua chungah ralhrang an rak lut i KNLA he hmaitonh in kahdohnak a um, ralhrang lei in 4 an thi i 3 hliam hliam an tuar. A thi mi 4 chungah bawi pakhat aa tel.\nOctober 13 ah Kayin ramkulh Kawkareik peng, Kamainkung khua pawngah ralhrang bu le KNLA in a chuakmi DKBA le Eagles Brigade fonhmi hna cu nizan chun Suimilam 11:00 hrawngah an i kap i ralhrang 2 an thi tiah theih a si.\nRalhrang nih nihin ah hriamngan lawngte in an kan kah i cu hriamngan kuan pawl cu khuachung ah tla/an puah caah khuachung inn pakhat a rawk. Nizan zinglei suimilam 10:30 hrawngah Shwekyatmin (Suai-ciat-min) phungki sianginn, pawngah ralhrangbu hna cu umhmun an khuar. Cu hna le Karen ralkap hna cu an i kap i hriamngan lawngte an hman.\nNizan kahdohnak ah ralhrangbu lei ralbawi telh in a dang 4 an thih lengah hliam a tuarmi an tam taih theih a si. Ralhrang a thimi ruak hna cu cuka khua ah an vui ta hna tiah Than Lwin Time nih a tial.\nHtilin (ထီးလင်း) Zitaw (ဇီးတော) Khua Pyusawhtee (ပျူစောထီး) Hna Cu An Meithal He Htilin YDF Sinah An I Fonh: Magway ramthen Htilin peng Zitaw khua ah a ummi ralhrangbu hmanrua Pyusawhtee hna cu an meithal hna he Htilin YDF sinah an i fonh tiah theih a si. Zitaw khua Pyusawhtee hna cu Oct 14, tuni zinglei 8:30 am ah mah nih tuahmi meithal zun 24 le Hting Taing (ထိန်တိုင်း) khua in meithal zun 1, a dihlak meithal zun 25 he Htilin YDF sinah an i fonhmi a si.\nOct 10 zongah khan Htilin palek sakhan in meithal he a rami Pyusawhtee hna cu Htilin YDF nih an kah hna i pakhat a thi, meithal zun 20 an lakpiak hna. Cu an lakpiakmi meithal zun 20 le tuni i an apmi meithal zun 25, a dihlak zun 45 hna hi Htilin peng palek hna nih PDF hna sin in an lakmi an si tiah theih a si.\nRalhrang Mawtaw Hmanthlak Le Social Media I Tar Ruangah Kalaymyo Ah Mi Pahnih An Tlaih Hna: Oct 9 ah Sagaing ramthen, Kalaymyo ah a rami ralhrang mawtaw rual hna cu hman an thlak i social media ah an tar ruangah Oct 13, nizan ah khan Kalaymyo ah ကိုဖိုးတုတ် le ကိုမြတ်ညီညီ cu ralhrang nih an tlaih hna tiah theih a si.\nMin langhter a duh lomi pakhat nih “Gangaw lei in a rami mawtaw, a tlawmbik 40 cu an si lai. Cucu hman an thlak i social media ah an tar ruangah an tlaih hna tiah kan theih” tiah a chim. An pahnih in Kalaymyo lamtonnak (Lansone), Pinlong veng i an inn ah an tlaih hna.\nAtu cu Kalaymyo i ဒေသကွပ်ကွဲရေးစစ်ဌာနချုပ် (ဒကစ) ah an kalpi hna tiah mithmutu pakhat nih a chim. ကိုဖိုးတုတ် le ကိုမြတ်ညီညီ hi mi sawhsawh an si. Lamzawhnak zongah an i tel bal lo. PDF he zong zeihmanh pehtlaihnak an ngei lo tiah Kalaymyo lamzawhnak hruaitu pakhat nih a chim. Kalaymyo ah Feb 1 in ralhrang nih an tlaihmi hna hi 120 leng an si cang tiah RFA nih a tial. By. Anna Par & Flowery Par


Khrihfa Ngakchia Kum (Kum 15) Nute Nih Amah Le Mah A Thah Hlanah A Nulepa Bia A Cah Ta Hna A Caṭialmi Vun Rel Cu Mitthli A Tla Thluamah Ko Ngaih A Chia Taktak – Chin World News Evening\nKhrihfa Ngakchia Kum (Kum 15) Nute Nih Amah Le Mah A Thah Hlanah A Nulepa Bia A Cah Ta Hna A Caṭialmi Vun Rel Cu Mitthli A Tla Thluamah Ko Ngaih A Chia Taktak\nFebruary 13, 2020 February 13, 2020 Salai Van Thawngpang\nKhrihfa nute (Kum 15) amah le mah a thah hlanah a nu bia a cah taak hna- Lessons for all familiy. Kanu, a tuarhar tuk ko lai nain, na caah i hi ca ka ṭial lioah zeitluk in dah na tuar ve lai ti ka ruat tuk ve ko ee.\nKa nu, kan dawt, kan duh tuk ti hi ka theihpiak hram mu. A nungṭhan ding si law nang cu ka nu si dingah kan thim ṭhiamṭhiam ko lai. Kan innchungkhar zong chuah semnak inn si dingin ka ka thim ṭhiamṭhiam ko lai. Asinain cu bantuk caan ṭha cu ka caah a um ti lo.\nKanu, hibantuk thil tuah hi ka duh hrimhrim lo. Asinain keimah le keimah i ṭhin dingin thazaang ka ngeih ti lo caah ka duh lo bikmi mah le mah i thahnak tiang ka tuah hi a si. Ka si khawh chungin tei dingin ka zuam ve nain ka thazaang nih atlinh lo. Keimah lawngin thla 13 chung ka doh nain ka thazaang nih a tlinh hrimhrim lo.\nKanu le kapa nanmah nih cun nan ka theihpiak kho lo men, asinian keimah zong nih kan mawtchiat hrimhrim hna lo. Ka ṭa ngeihchun David nih nikhatkhat ahcun a theihthiam te ko lai a tu cu a ngakchia tuk rih i. Kanu le kapa nan ka dawt tuk caah nan ka dawtnak langhter in zei thil paoh nan tuah nain nan ka dawtnak hi ka theithiam kho lo. Ka duhmi thilri nan ka cawkpiak ka hawi le nih an phak bal lonak hmunṭha, hmun nuam nan kan ka kalpi ko. Asinain ka sining tein a ka dawtu, ka thinlung tuarnak tuarpitu le theih hngalhpitu ka thinlung nih a hlam ṭhiamṭhiam ko rih. Thilri tampi nan ka cawkpiakmi le thil tampi nan ka tuahpiakmi nih an ka hnem kho lo. Keimah lawng lileng um har tuar cu a har ko ee.\nKanu, na ṭapa ka pu Tony nih cun ka thinlung tuar innak a ka theihpiak. Hawikom ding siseh, nuamhnak tuahpi ding a ka theihpiak. Asinain nangmah le kanu cu nan rianṭuannak ah ka umharnak nan thei lo. Ka pu Tony nih cun kan inn ah a rak ka umpi tawn.\nHawikom ngei loin Monu lem he lawng kan um i kom in kan um tawn. Asinain Tony ka pu nih a rak ka hnemh tawn i amah cun kan i capo i kan ei ding ṭi tawn i nuam taktak in kan rak um ṭi. Caan a hung sau deuh tikah kapu Tony cu ka duh tuk i ka hruhpi. Amah loin ka um kho lo, ka tlaihchan fawn. Asinain cuti ka duhnak le kaa hruhpinak cu kapu Tony caah caan ṭha a rak si i, kei caah ngaihchiatnak ah a cang.\nKanu, na ṭapa Tony nih a nupi bangin kum 3 tiang a ka sualpi. Kanu le kapa, nanmah nih nan ka theihthiamnak hnga tiah ka rak i zuam nain, zeiti hmanh in nan rak theithiam kho lo. Kan inn a rat ti lo hnu cun ka lungthin a kekkuai, ka lungsi vang, ka lia leng, nu le pa nan um lo ruangah ti lei ka ruah tikah kan lungfah ka celh lo. Amah zong ka mawtchiat dih thlu lo. Zeiruangah ti ah cun keimah a ka umpi duh ti lai lo ti ka phang. Canada ah a ka kal taak hnu cun kei cu umhar tuar in le lileng ngaichia in ka um i nun ka huam ti lo hi a si. Cucaah a si, ka nu ka sianginn kaimi Mark zong a tlakniam tuknak hi a si. Asinain nannih nih cun, tuition cawnpiaktu nan ka lakpiak. Si kho sehlaw kapu Tony aiawhter tiang ka duh asinain a si kho lo.\nKanu, chim ding dang ka thei lo, hihi ka tuah aherh ko ka umhar tuk hringhran. Kan innkhan chungah keimah te lawng ka rak um lengmang ti ka ruat bal maw? Tu hnuah voikhat tel hmunkhatte biaruah ṭinak a um ṭhan kho ti lai maw? Kanu, a liamcaan kong chimh ding tami ka ngei. Asinain na lungfahnak zualtertu men a si lai cu kong cu ka thlankhur chungah i ken ko ning. Kanu, ka bank cazin le ka phone screen number, ka laptop number vialte na hniphuan chiahnak pizu (drawer) chungah ka rak chiah dih. Kei cu atu ka kut chungah a ummi thihsi ka kaa a phak cun zeizong vialte ka tuar innak le ka umharnak vialte a dih cang lai.\nKanu, kapa le ka naupa David zong ka dawt tuk tiah ka chimhpiak hna mu. Cun kan Pastor pa zong ka philh kho lo a thawngṭha chim le a thlacam zong ka philh kho lo, ka chimhpiak mu. Ka hawilekom zong nih ka mawtchiat hram hna hlah seh ti bia ka cah piak hram mu.\n“Goodbye Ka dawtmi Kanu”\n1. Nu le pa hna, nan fale hna caan pek manh lo ding tiangin rianṭuan ah nan buaituk maw. Nan fale he caan hman ṭi manh lo tiangin a biapi ah a chiami nan um maw? Nan fale caan pe hram hna uh.\n2. Nan fale sinah nan dawtnak hna theihter hna uh, chim phuang uh, cun anmah bochantu dingin ram um in chim lengmang hna uh.\n3. Tulio online media ah mah le mah i thahnawnnak thawngpang theih dingin a khat. A tam chinchin lai.\n4. Ruah ṭha ngeiin fale hna an buainak theihpiaktu le tuarpitu siin an bia ṭha tein ngaih piaktu le anmah mawhchiat in sualpuh lengmang lotu nu le pa si i zuam cio uh. Nan fale thinlung labiktu le an hawikom ṭhabik zong si i zuam hram uh.\n5. Biaṭha a hmanmi cawnpianak in nan fale hawikom hna ulaw, ahman cawnpianak le a ṭhami ṭhancho he hawikom hna uh.\n6. Harsatnak le palhnak lak zongah thape thiamtu le an hlawhtlinnak cungah lawmhpi thiamtu nu le pa si hram uh.\n7. Nu le pa hna, nan fale pawlih duhdawtmi, rinsanmi, nelmi, umpi duhbikmi si ringring hram uh. Nan nauhak lai nu le pa siter nan duhdan vekkhan nan faate parah nu le pa dinhmun la theitu si rak zuam ve hram uh. Nu le pa hna, nan fale nih tlaihchanmi le duh dawtbikmi si in fale ca herh caan a ummi si i zuam zungzal uh. Fale nih tlaihchan bikmi le hlam bikmi si rak i zuam hram uh.\nMP Ṭhing Lal Maung Cung Cinzah “Kum (72) Nak Thantlang “Chin Miphun Ni” Cu ” CNF Le Chin Miphun ” Kan Lungfak Ni A Si”\nNa Theih Lo Buin Miphun Dang Party Le Hruaitu Na Tanh Rih Mi Cu Laimi (Chinmi) Na Si Taktak Maw?


Obama nih a rak tuah duh lo mi, Minak pa cu Trump nih zungzal in a ngaithiam cang\nUar um tuk ee. thil tha lo le soiselnak vialte cu thil tha le a hman mi hmang in a leh tuah thluamah ko, Republican convention zan 2 nak ah President nih thil sunglawi tuk mi minak pa cungah a tuah than. Democrat pawl mak an ti tuk cang, an lau tuk cang. Trump rian ttuan ning hi cu uar um chin lengmang ko\nMah Chinpage ah US thawngpang ni fatin 4/5 ka ttial peng caah, US thawngpang thei an duh a cun mah Chinpage hi like/follow vun tuah law, US thawngpang na rel khawh peng lai tinak si\nTrump nih Jon Ponder a ngaithiam, Jon ponder cu New York khualipi ah um mi a si, New York ah gangs pawl ah member pakhat a si ve, Amah hi Drug le zuu addicted mi a rak si. Kum 12 a si lio ah palik nih zuu le drugh ruan ah an rak tlaih cang mi a si. kum 25 hrawng hi thawnginn ah a rak um cang\nCun federal/cozah thawnginn nganpi ah kum 23 chia ding in a kawng ceipiak a si, natein kum 5 lawng a rak um, Kum 2004 lio ah an rak tlaih cia mi a si. Thawnginn ah a um lio ah a nun cu a thleng dih i, Thawnginn chungah “Hope for Prisoners” ti mi bu cu a rak dir\nMah “Hope for Prisoners” hmang in mi tampi nun a thleng, Mah Hope for Prisoner hmangin mi tampi thawnginn ah um mi kha a cawng piak tawn hna i, minung 3100 leng cu US ram le mipi caah/Social activist/ si ding in nunthar an ngei cang\nHope for prison hi kum 1 le thla 6 program a si, Mah hi kum 2009 in rak rak dirmi a si. Mah hope for prisoner a dir hnu ah thawnginn ah um mi tampi cu an ziaza, nun a thleng cang caah Jon Ponder cu a rian ttuan ning le thawnginn ah um mi, mi tampi nun i thleng khawhnak ding caah rian a ttuan caah President Trump nih a uar ngai mi a si\nTrump nih a chim mi cu, Hope for Prison hi, thawnginn chung hmetah in rak dir mi a si. Hope for prison hi US mipi dream a si, A rak dir lio ah cun a hmete na in, atu cu vawlei pi thei ding in le mi nun tampi thleng ding in le mipi caah rian ttuan tu tha si ding in lam a kan hmuh sak tu a si cang.\nMah bantuk minung hna hi ram le mipi nih caan ttha (second chance) kan ser piak hna a her. An sualnak vialte kha kan ngaithiam hna i, US ram caah rian ttuan ding inkan cohlan a her tiah White House in a ngaithiamnak kong he a chim\nAmah Ponder hi New York ah a thang mi a si, kum 16 a si lio ah hrianmam a fir caah tlaih a si. Drug le alcohol le bank ah tangka fir ruangah Cozah/Federal thawngiin lei ah chia ding ti a si. Cozah thawnginn ah an chia hlan ah state Jail ah kum 20 hrawng a rak um cang mi a si. Credit- Foxnews\nBe the first to comment on "Obama nih a rak tuah duh lo mi, Minak pa cu Trump nih zungzal in a ngaithiam cang"


Thihdar : Tahan ah Chin Tlangval Meithal Kahnak in Nunnak Liam – Onlinenungak\nThihdar : Tahan ah Chin Tlangval Meithal Kahnak in Nunnak Liam\nTahan ah Chin Tlangval Meithal Kahnak in Nunnak Liam\nApoi tuk hringhran ai e aw, mah thawng theih hi ka tih tuk mi a si ai e. Tahan ah ralkap meithal kahnak in Chin Tlangval no Sangte cu tu zanlei sml. 6:00 hrawng ah a nunnak a liam. Nihin Tahan ah Chinmi pahnih an nunnak a laim cang.\nကလေးမြို့တွင် ချင်းလူငယ်တစ်ဦး ကျဆုံး\nကလေးမြို့၊ တာဟန်းပင်မခံတပ် ပစ်ခတ်ဖြိုခွင်းရာတွင် ချင်းလူငယ် Sangte သည် ကျည်ဆံထိမှန်ကာ ညနေပိုင်း ၆ နာရီခန့်က ကျဆုံးသွားခဲ့သည်။ The Chin Journal\nthawngdang relchap : India Lei Tlikzam Tih A Nung Chin Chin Lai: Manipur Cozah Cathanh\nRalkap uknak duh lo ruangah India ram lei ah a zammi an tam ngai cang. Hmasa ah cun palik deuh an rak zam nain atu ah cun ramri naihniam deuh ah a ummi khua mipi cheukhat zong India ram chungah an lut ngai cang. Tam deuh cu Mizoram ah an lut. Nagaland, Arunachal Pradesh le Manipur lei zongah a lutmi an um len.\nMizoram cozah le mipi nih cun an ram chungah a zammi/aa dormi hna cu a si khawh chungin an zohkhenh hna, an bawmh hna. Central cozah zongah biatak tein an chimrel. An ram ah kua than hna u nan kan ti zongah kan kua kho hna lo, kan unau kan thisen khat an si tiah Central cozah cu an ti hna. Central cozah i Ministry of Home Affairs ca chuahmi tiang ZORO nih an khangh. Asinain Central cozah nih phungning tein ralzam a cohlan lo caah Mizoram ah i dor zong hi hna a ngam thlu lo.\nCu chimchap ah Manipur cozah cathanh a hung chuak. Myanmar in a rami ralzam hna luhter lo ding le a lutmi cu kuat than ding timi nawlpeknak cathanh a si. Hmasa ah cun Manipur CM nih kan ram chungah a rak lutmi cu lunglawm tein kan in don hna, kan in zohkhenh fawn hna lai tiah a rak chim. Asinain atu ahcun ralzam hna luhter lo ding le a lutmi zong kuat than an si lai tiah ca a chuah than. Cathanh/cachuah chungah cun hitihin aa tial.\nMyanmar ram buainak ruangah ramri ramkulh hna (Manipur telh in) in ralzam an rak lut ti kan theih. Hi kong he pehtlai in a tanglei hi tuah hrimhrim dingah nawl kan pek.\nDistrict Administration nih umnak le tirawl bawmhnak nan tuah lai lo. Zatlangbu zong nih umnak le tirawl bawmhnak nan tuah lai lo. Fakpi in hliam a tuarmi le thlop a haumi an um ahcun minung le minung i dawtnak in nan zohkhenh ko hna lai. Asinain a rak lutmi hna cu kuat than an si lai. Hi nawl chuahmi hi March 30, 2021 in hman a si lai.


NLD CU A SUNG KHOMI DIRHMUN AH AN UM CANG AI – The Chinlung Post\n2020 Election ah hin NLD hi a sung kho mi dir hmun an si.zei ruang ah.Kan nih Chin/Lai mi nih cun, Myanmar ah hin kan mah lawng hi mi nung um ah kan i ruah le, NLD kha lal tar kan timh.A si lo, Chin State ah hin Mipum (မှတ်ပုံတင်).Ramsi nak nei mi a tam bik tuak ah Ting 10 hrawng kan um. Cu lak ah, Vote pe tu hi Ting 9 hrawng nih kan pek.\nMyanmar chung ah hin, (တိုင်း & ပြည်နယ်) kom in 14 kan um.cu lak ah mi nung tam bik nak pawl hi pa thum lawng in kan chim rih lai. 1. Ayawadi, Yangon, Mandalay mah hna pa thum hi an si.Tlang cung ah mi lu tam bik nak cu Shian le Rakhine an si.Chin State hi cu an Myo pa khat i a um mi tluk hrawng kan si, cu tluk cun kan tlawm.\nKha si tik ah, Rakhine hna ah cun, USDP Party an tam deuh, Cun Kawl rawn (တိုင်း) zong ah USDP an tam deuh cang.khua pa khat ah USDP Party a dir lo nak a um ti lo ti tluk khi a si cang.Chin State nih kan dih lak in NLD ah Vote ko sih law, (ဧရာဝတီတိုင်း) pa khat te lawng ah hin Mipum Ting 60 luan an um i, Ting 30 hi USDP an si cang.\nChin State cu Ting 10 hrawng lawng kan si tik ah kha (ဧရာဝတီ) um mi pawl an Vote hmanh kha kan tei ti lo.Cu ruang ah, USDP hi 100% ah 60% hi zumh a um deuh cang.NLD hi an min a chia ngai cang caah, NLD a rak Vote mi zong nih USDP ah kan Vote cang lai tiah a ti mi kha an tam tuk cang.Cu ruang ah, Election ti mi cu, Vote pa khat te zong kha a sunglawi tuk i, CNLD na Vote nak khan, NLD ah Vote pe law kan Ram an sar siam dih hnu ah CNLD ah na mer awk tu kha a si. Salai Lal Lian HC\nRelchih duhmi caah:Kum 2025 ah Lal Maung Cung hruaimi CNP le Salai Lung Thli Tum hi an i fonh te lai tiah zumhnak ka ngei. Thantlang hi Dum-Hau ngeimi kan tam bak nain 2020 ah hin anna hmang in a kan chuh khawh men. Cucaah Lal Maung Chung khi a uah tuk ( ka hua ziar) nain a policy ka uar caah ka vote ko lai.


Scott Morrison (PM) nih Australia mipi sin ah bia chimnak a ngei. A bia chimmi athatuk i, Australia mipi hna a ngamter ngai\nChinmi tampi umnak Australia PM Morrison nih coronavirus ruangah Autralia mipi sin ah bia chimnak a ngei. A bia chimmi a thatuk hrinhrang. Vawleicung cu coronavirus ruangah muinak khur ah a kan lut pi cang. A thimi le damlomi an tam tuk caah mikip nih kan Pathian kan au thluamah cang. Pathian lawng si kan himnak lungpi a si tiin Pathian hmai kan kawl cio. Coronavirus ruangah athimi zat hi 964571 an phan cang i, a thimi hi 49246 an phan cang. A dam tthan mi hi 203274 an si cang\nBe the first to comment on "Scott Morrison (PM) nih Australia mipi sin ah bia chimnak a ngei. A bia chimmi athatuk i, Australia mipi hna a ngamter ngai"


Kalaymyo Quarantine center ah chiahmi Chinmi 7 Zuri mi tazacuai an tong a poi taktak – Chin World News Evening\nSeptember 19, 2020 September 19, 2020 Salai Van Myanmar News\nSagaing ramṭhen, Kalaymyo Quarantine Center ah chiahmi Chinmi minung 7 cu zuu an ding i sianginn kutka an hrawh caah thilri hrawh case in taza an cuai hna tiah kan theih.\nUpper Chindwin Network hruaitu U Kyaw Thet Win nih, “Ṭuanvo ngeitu cozah zung he i bawm in khumherh (quarantine) nak ah um dingin kan tawlrel. Tazacuaimi hna hi Kalay University ah quarantine lutmi an si i Letpanchaung, Min Hlah, Sanmyo, Pin Taw Oo le Tahan sang in mino pawl an si hna.\n“Quarantine Center ah pumpek rian a ṭuanmi mino zong an um. Khumherhmi hna an duh ningin thil tuah piak cu a fawi lo ngaimi a si. Mah hi an duh lo i an lungtling rua lo. Cozah nawl chuahmi Covid-19 zulhphung in kan tuahmi zong a si. An dihlak in Kalay University sianginn ah erhkumh an um si i Chinmi minung 7 cu Kalay University min tazacuai an si hna,”tiah\n“Report an tuah hna ning cu a thlithup in an lut chuak, Quarantine center ah an aukhuang i rianṭuanmi pawl hna hnawhnak an pek hna. Cun, khumherh duh loin khua chung ah aa thupmi zong an um. Zawtnak an ngeih sual i an thih sual ahcun a poi tuk dingmi a si.\n“Cu caah, a cozah nih biatak tein tawlrel (strict taktak in) dingin Sagaing ramṭhen hruaitu sinah kan hal hnanak a si. Coza rianṭuanmi le khuami hna zong nih a si khawh chungin cozah nih zulhphung a chuahmi zulh hi a biapi ngaimi a si,” tiah U Kyaw Thet Win nih cun a chim chap.\nAtu hi ramdang in a rak tlungmi tam deuh cu Kalay University ah khumherh an si hna. Chirhchan- Chin World


Ka fanu a daw kho dingmi pa lawng ka cohlan lai: Chan Chan - The Chin Express\nKa fanu a daw kho dingmi pa lawng ka cohlan lai: Chan Chan\nMyanmar awttha Chan Chan cu a va Phone Theik he phungning tein an i then cang nain an fa nute cu aa chang in an zohkhenh rih. Chan Chan nih ka fa nute a daw kho dingmi pa lawng ka cohlan lai tiah a chim.\n“Ka nunnak ah a biapi tukmi cu ka fa nute a daw khotu lawnglawng ka sining ka hrawmh khawh lai. Keimah zong a ka duh takmi a si lai i ka fa nute zong amah fa bantuk tein a daw kho dingmi pa lawng ka cohlan lai caah caan tampi a hau rih. Hngak rih ko uh” tiah Chan Chan nih a chim.\n“Ka fa nute i a inntur ning hi keimah nih ka theih bik. Keimah a nu hi a caah a biapi bikmi ka si caah a nu a daw kho dingmi, amah zong a daw kho dingmi le amah zong nih a dawtmi pa lawng ka cohlan lai.”\n“Ka fanu cu tang 10 a dih in ramdang ah university ka kaiter lai. Atu tein tangka ka khon lio a si. Rian zong ka ttuan. Keimah ca pakhat hmanh a si lo. Kei cu thil zun 1 in khoika poah ah khua ka sa kho. Hlasak rian ka tttuanmi zong hi chungkhar caah a si. A donghnak bik ka saduhthah cu ka fa nute sianginn ttha ah kaiter hi a si” tiah Chan Chan nih a chim.\nA luancia zarh ahkhan an fanute birthday a si i a pa he a nu he tiin a chuah camtuak cu an lawmhpi.\n“Keimah le ka va tthing cu hawikawm bantuk kan si cang. A ka theihthiam i, atu ahcun ka khingzaang deuh ngai cang. Atu lawng ah minung ah kaa ruat. Ka zaanglong cang.”\n“Minung cu kan i nuamh lawngah kan duhmi kanmah tein kan tuah. Atu ahcun sifah, rumnak in i nuamh hi a biapi deuh tiin ka ruah,” tiah Chan Chan nih a chimchap.\nChan Chan le a fa nute cu 2020 chung ah ramdang ah khualtlawn an i tim i khualtlawnnak dingah tangka aa khon lio a si. – The Irrawaddy Burmese


Tuluk ram ah bawmtu ngeilo hartong Myanmar nu | THE CHIN EXPRESS\nTuluk ram ah bawmtu ngeilo hartong Myanmar nu\nTaungoo khuapi pawng, Htantabin peng, khuate pakhat ah a ummi Thuzar Aye (kum 18) cu 2018 ahkhan Myanmar-Tuluk ramri hmun pakhat ah zuar a rak tong. Hmanthlak tarmi pa khi Tuluk ram a vapa a si.\nZuar a ton zarh 1 hnu ah a puaisa nih a nu sinpa Kyats ting 3 le cheu a va pek.\nKum fatin Myanmar nu tampi cu Tuluk ram ah lam a phunkip in nupi caah zuar an tong i cheukhat cu Tuluk ram in Myanmar ram ah an rak kir tthan.\nA rak kirmi Myanmar nu cheukhat cu Tuluk pa he an i umh i fa an ngeih hnu lawngah an rak kir kho.\nThuzar Aye zong Tuluk ram ah nupi ca dingin zuar a ton hnu ah Myanmar ram kir dingin aa zuam peng. Myanmar ram kir dingin aa zuamnak hi kum 1 leng si cang.\nNaite ahkhan Tuluk ram ah rianttuan in a rak tlungmi pakhat sinin bawmh a hal tiah BBC nih a ti.\nMyanmar-Tuluk ramri checknak gate ahhin Tuluk pa nupi ttuan dingin mi zuar a timtu puaisa pawl an tlaih pah lengmang hna.\n“2019 kum thok in September thla tiang ah Tuluk pa nupi ttuan dingin zuar timhmi Myanmar nu 47 kan khamh khawh. Puaisa 79 kan tlaih hna,” tiah phungninglo minung phor dotu palek nih an chim.\nTuluk nupi ttuan dingin zuar timhmi Myanmar nu kan khamhmi tam deuh cu Tuluk ram an phak hlan ah a si. Tuluk ram chung phak hnu ah khamh dingmi cu 2019 chungah Thuzar Aye lawng a si lai tiah palek nih an chim.\nThuzar Aye cu Myanmar ram he aa neihnak Yunna state chung hmun khatkhat ah a um. Thuzar Aye ttialnak ahcun Chuxiong peng, Dahekouxiang khuate ah ka um a ti.\nThuzar Aye nih a umnak hmun a ttialmi\nThuzar Aye cu zuar a ton kum 1 le thla 6 hnu ah a nulepa he an i pehtlai kho. Tuluk ram ah rian a ttuan i Myanmar ram ah a hung tlungmi thawngin an i pehtlaih khawh hi a si.\nThuzar Aye cu an khuami puaisa Ko Soe Nai nih Tuluk ram ah rian na ttuan lai a ti nain a hlen. Thuzar Aye cu a nulepa nih an pehtlaih khawh ti lo caah puaisa pa cu taza an cuai i thla 5 thong a tla. Atu ahcun thonginn in a chuak cang.\nThuzar Aye tonmi kong an theih hnu in puaisa pa cu tazacuai chap ding a si tiah palek nih an ti.\nMyanmar palek nih Tuluk lei palek sinah thawng an thanh cang nain atu tiang an bawm kho rih lo.\nThuzar Aye cu atu hi fa apawi i tlawmpal ah nau ngei ding a si. Nau ngeih hnu ah hmun dang ah an ka zuar tthan lai ti a phan ruangah bawmh a hal hi a si tiah BBC Burmese nih a ttial.


Tlaihhremnak?—Ṭhen 2: I Sersiam Ṭhannak | Mino Biahalnak\nREL KA DUH Africa Holh Albania Holh Amharic Holh Arab Holh Armenia Holh Azerbaijan Holh Bashkir Holh Brazil Kut Holh Bulgaria Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Croatia Holh Czech Holh Denmark Holh Dutch Holh Ecuador Kut Holh Estonia Holh Ewe Holh Fiji Holh Finland Holh France Holh Georgia Holh Germany Holh Grik Holh Gujarati Holh Haiti Creole Holh Hebru Holh Hiligaynon Holh Hindi Holh Hungary Holh Iceland Holh Igbo Holh Iloko Holh Indonesia Holh Italy Holh Japan Holh Kabuverdianu Kazakh Holh Kazakh Holh (Arabic) Kikaonde Holh Kinyarwanda Holh Kirghiz Holh Kirundi Holh Korea Holh Lingala Holh Lithuania Holh Madagascar Holh Malayalam Holh Malaysia Holh Malta Holh Mirang Holh Mongolia Holh Myanmar Norway Holh Nzema Holh Ossetian Holh Pangasinan Holh Papiamento Holh (Curaçao) Persia Holh Poland Holh Portugal Holh Portugal Holh (Portugal) Punjabi Holh Quichua (Imbabura) Romania Holh Russia Holh Russia Kut Holh Samoa Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sunda Swahili Holh Sweden Holh Tagalog Holh Tamil Holh Tatar Holh Telugu Holh Tetun Dili Thai Holh Tigrinya Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Ukraine Holh Uzbek (Roman) Uzbek Holh Venezuela Kut Holh Vietnam Holh Xhosa Holh Yoruba Holh Zulu Holh\nKa sual timi ruahnak tawnghthamnak\nPakhatkhat sinah intuarmi chimnak thawngin hmuhmi ṭhatnak\n“Damter caan a um”\nTlaihhrem a simi tam deuh cu a cangmi kong he aa tlaiin an ning a zak tuk. Kanmah palh a si timi ruahnak an ngei. Atu kum 19 a simi Karen cu kum 6 in 13 kar a si lioah tlaihhrem a rak tong. Hitin a ti: “Ka caah a har bikmi cu sualnak ka ngei timi ruahnak hi a si. ‘Mah kong kha zeicah caan saupi phuan loin ka rak um hnga?’ tiah keimah le keimah kaa ti.”\nCutin na intuar a si ahcun a tanglei kong hna hi hlathlai:\nNgakchia pawl cu nupa sinak tuah awkah thinlunglei le pumsalei in timhcia an si rih lo. Mah kong he aa tlaiin zeihmanh an hngal rih lo. Cucaah tlaihrem an tonmi cu anmah palhmi a si lo.\nNgakchia pawl nih upa pawl cu an zumh hna caah miṭhalo pawl nih fawi tein an hlen khawh hna. “Ngakchia tlaihhrem a hmangmi” pawl cu “hlen a thiam tukmi” an si i an hlen ning hna kha ngakchia pawl nih an hngal kho lo tiah cauk pakhat (The Right to Innocence) nih a ti.\nTlaihhrem a ton lioah nupa si duhnak lungthin a hun chuak men lai. A pum ningcang loin tawnghtham a si tikah cu bantuk duhnak lungthin cu amah tein a chuakmi a si. Mah tikah tlaihhrem a simi kha a hna a tla asiloah sualnak a ngei ve tinak a si lo.\nRuahnak cheuhnak: Tlaihhrem na rak si lio i na kum he aa ṭhimi ngakchia pakhat kha ruat law hitin i hal: ‘Mah ngakchia nih tlaihhrem hei tong sehlaw amah palh a si tiah ruah cu aa tlak lai maw?’\nKaren nih ngakchia pathum kha a zohkhenh hna. An lakah kum ruk hrawng a simi ngakchia pakhat aa tel. Amah ṭhi a rak si lioah tlaihhrem a tonmi a si. Karen nih hitin a ti: “Hi kumkhua lawng a si rihmi ngakchia nih zeitindah aa huhphenh khawh lai ti kha ka hun hngalh, keimah zong mah kumkhua ah zeitindah kaa huhphenh khawh lai ti kha ka hun hngalhthiam.”\nA kong: Thaihhrem a hmangmi palhtu a si. Baibal nih hitin a ti: “Miṭhalo nih a ṭhatlonak theitlai kha a zun ve ko lai.”—Ezekiel 18:20.\nZumhawktlak a simi kum upa pakhat sin intuarnak chimhnak nih lung a damter. Baibal nih hitin a ti: “Hawikom nih cun zeitik paohah dawt zungzal a si, u le nau cu harnak i hrawm awkah hrin kan si.”—Phungthlukbia 17:17.\nHarnak a ka pek lai ti na phan caah chim loin na ummi cu hngalhthiam khawh a si ko. Asinain cutin chim loin na um ahcun nangmahle nangmah vanpang in naa kham bantuk a si. Harnak ka tong sual lai tiah vanpang in naa khammi a si ko nain bawmh aan duhmi pawl zong na kham hna bantuk a si.\nHarnak a kan pek sual lai ti na phan caah phuan ngam loin umnak vanpang in naa kham tikah bawmh aan duhmi hna zong na kham hna bantuk a si\nJanet timi mino pakhat nih tlaihhrem a tonnak kong a chim tikah lungdaihnak ka hmu tiah a ti. Hitin a ti: “Ka ngakchiat lioah ka hngalh i ka zumhmi pakhat nih a ka tlaihhrem. Mah kong kha chim loin caan saupi ka rak um. Asinain ka nu ka chimh tikah thilrit lakpiak bantukin ka zaang dih.”\nA hlan sining kong a ruah tikah cheukhat nih zeicah chim an i harh ti kha Janet nih a hngalhthiam. Hitin a ti: “Tlaihhrem tonnak kong chim cu a har tukmi a si. Asinain ka caah cun chim loin um kha a har chinchin. Mah kong kha tuan tein phuan cu a ṭha deuh.”\nTlaihhrem na si caah na lung a fak tuk ko lai. Tahchunhnak ah, man ka ngei ti lo tiah na ruah khawh men asiloah midang nih tlaihhrem ding ca men ah ka nung ti zongin na ruah men lai. Asinain mah ruahnak kha hlo, “damter caan” cu atu hi a si ti kha philh hlah. (Phungchimtu 3:3) Cutin tuah awkah zeinihdah aan bawmh lai?\nBaibal kha hlathlai. Baibal ah Pathian ruahnak aa tel. Baibal cu “ralhruang fekfek a hrawk khotu . . . hriamnam” a si i mahle mah a hmaan lomi hmuhnak ngeih lo awkah a kan bawmh. (2 Korin 10:4, 5) Tahchunhnak ah, mah Baibal caang hna hi rel law ruat: Isaiah 41:10; Jeremiah 31:3; Malakhi 3:16, 17; Luka 12:6, 7 le 1 Johan 3:19, 20.\nThla cam. Man ka ngei lo asiloah ka sual timi intuarnak na ngeih ahcun thlacamnak thawngin ‘na thilrit kha BAWIPA sinah ṭhum.’ (Salm 55:22) Nangmah lawng na si lo kha philh hlah.\nKhrihfa upa pawl. Mah Khrihfa pa pawl cu “thlitu a hran tikah dornak le thlichia a hran tikah i thuhnak hmun bantuk” si dingin cawnpiak an si. (Isaiah 32:2) Annih nih mahle mah cungah a tlarimi hmuhnak ngeih awk le lungdai tein nun khawh awkah an in bawmh lai.\nA ṭhami hawikomhnak. Khrihfa nun ningin a nungmi unau pawl kong kha hlathlai. Pakhat le pakhat an i pehtlaihning kha hlathlai. Mah tikah mikip cu an dawtmi hna cungah a miat a lami an si lo ti kha na hun hngalh lai.\nTanya timi mino unaunu zong nih mah kong kha a hun hngalh. A ngakchiat lioah pa pawl nih an rak tlaihhrem. “Keimah he aa kom bikmi pa pawl nih an ka tlaihhrem” tiah a ti. Asinain dawtnak taktak a langhtermi pa pawl zong an um ti kha a hun hngalh. Zeitin in dah?\nKhrihfa nunning in a nungmi nuva tuahkhat he an i komh hnuah Tanya hmuhnak cu aa thleng. Hitin a ti: “Mah unaupa i a tuahsernak nih pa vialte hi a ṭha lomi an si lo ti kha a ka hngalhter. A nupi a kilvenmi zong ka hmuh. Cutin pakhat le pakhat i pehtlaih dingin Pathian nih a rak timhtuah i cutin a si awk a si ti kha ka hun hngalh.” *—Efesa 5:28, 29.\n^ cat. 27 Caan saupi lungdongh zawtnak, rawl ei hmaan lonak, mahle mah fahnak i peknak, zu le ritnak sii tam tuk hmannak, ih caan hmaan lonak, mahle mah i thah dingin ruahnak ti bantuk buaibainak hna na ngeih ahcun a thiammi siibawi sinah i piah awk a si.\nShare Share Tlaihhremnak Kong He Aa Tlaiin Zeidah Ka Hngalh Awk A Si?—Ṭhen 2: I Sersiam Ṭhannak


America:Rampi ai sum kho tilo’Kawlram buainak kong ah’A linsa bak cang hi. – Lai Lungrawn Post\nAmerica:Rampi ai sum kho tilo’Kawlram buainak kong ah’A linsa bak cang hi.\nFebruary 2, 2021 February 2, 2021 admin Thawngpang\nKalw ramkomh cu Kawl ralkap phu Tatmadaw nih hriamnam he uknak hramhram in a lak cang. Mipi nih thim mi cozah hruaitu a si mi rampi president U Win Myint le Daw Aung San Suu Kyi si hna seh, a dang civil officials pawl hna zong zong tlaih an si cang.Hi thawng a than caan tlawmpal ah US cozah nih rianrang tein thlah ding ah thanhca a chuah colh ve. US ram White House in Burma ramkomh he pehtlai in a dang tein thawngthanhnak a tuah. Cu thanhca chung ah cun Burma ramkomh kongkau hi National Security ruahnak petu nih thawng a thanh tiah a tial.\nWhite House chimrelnak ngeitu Je Psaki nih cun US ram nih Burma ramkomh ah a cang mi 2020 thimnak phichuak ningcang loin merhnak le democracy thlenremhnak ca ah ningcang lo thil paohpaoh kan doh tiah a chim.Hi bantuk a tuahtu hna cu azizut an si lai tiah an thanh chih.US nih Burma ramkomh ah a tulio a cang cuahmah mi hi lamnaih tein kan zoh lai i, Burma ramkomh mipi hna he kan dirti lai tiah theihternak a tuah.Source: 7Day TV CBN\nThawngdang:US President kip nih an term chung ah foreign policy he pehtlaih in challenging an ton cio.Obama nih a tonmi challenging cu ISIS an si. A phisin kho lo i, a von changtu Trump nih a phisin. Trump nih a tonmi challenging cu Covid-pandemic a si. Election sunghnak ah a hman i, Joe Bidden chan ah a thiang lai tiah ruah a si.\nJoe Bidden nih hmasabik a von tonmi cu Kawlram Ralkap uknak an lak hi a si.Mahhi Joe Bidden caah challenging a si ko hnga maw? Zeitindah Kawlram kong hi phisin te hnga? Vawlei cungah statement a chuah hmasabik a si i, a ttialmi ah “tuanvo ngeitu cungah “action” kan lak lai” a ti bak ve ko i, zeibantuk phun indah “action” cu a lak te hnga’Hi thil hi a zungzal in Kawlram aa thleng thainak ah cang hram seh tiah kut ka sih ko.Lion ruak in khhuatizu/honey a chuahtertu Pathian nih a ttha lei in kan ser piak hram seh.Za Sang Cinzah\nThawngpang dang:Kan Umnak Canada 🇨🇦 ram ahhin, Abortion/nauhrawh hi “all stages” legal a si. Cun, Gay Marriage zong hi, Canada Province/state kip ah legal a si.Canada 🇨🇦 ram ahhin Khrifa, abik in Catholic an tamnak a si, nain Cozah cu, secular state a si caah, zeibantuk biaknak paoh, zalawngte in, anmah le an zumhmi biak khawhnak ram a si.U.S ahhin Abortion/ Nauhrawh hi 24 weeks/ 6 months hlan paoh State kip ah legal a si ve. U.S Supreme Court nih 1973 legalized/cohlanngnak an rak tuah.\nIndianapolis:Um laimi nih kawlram buainak’Kong ah thil dawh taktak tuah i tim.\nHakha:Inn a kaang nak a ruang bik le’Thawngpang fiang taktak phuan a si cang.


Dr.Sasa Hi Zei Ruangah Dah Conglomhnak An Pek Lo Mara Miphun A Si Ruangah Maw A Si — Salai Ephraim Thawngpang\nDr.Sasa Hi Zei Ruangah Dah Conglomhnak An Pek Lo Mara Miphun A Si Ruangah Maw A Si\nDr.Sasa hi Laimi tamdeuh nih cun kan theih dih lai dah. Lairam puicimh a rak ton lio ah heh tiah miphun zawnruahnak he bawmhnak a rakpetu pasaltha kan ingeihmi a si. Armenia ramah siibawi arak cawn hi Dr.Sasa nih achimning ah cun Pathian nih Chin miphun caah tinhmi a rak ngei ko ti hi nikhat hnu nikhat ka fiang chin lengmang tiah a ti. Dr.Sasa nih achuahkehnak a chim ningah cun, Amah hringtu apa pa hi Hakha chuak a si i hringtu anu lei tu hi Zophei a si tiah a chim.\nSasa apu cu Mara ram leiah khuasa in a um ruangah nihin ah cun Laimi cheukhat nih midang pi ah aruatmi kan tam. Achuah ni thla zong aa thei lo. Anu nih achuah ni thla achim ningah cun, nangmah cu zingka ruahsur lio ah na chuak tiah kanu nih a kati a si. Cu caah kei ka chuah ni thla cu zingka ruahsur lio hi a si ati. Dr. Sasa nih zeitlukin dah Chin ram hi a dawt timi cu chim haulo in atuahsernak in alang dih ko\nTutan USA akalnak ah hin thil tamtuk hi tuahmi a ngei. Atonmi minung hna hi, Washington DC i State Department riantuantu US Ambassador to Myanmar, bureaus of Diplomatic Security, Unit Chief office le Desk Officer, Dorone CEO, US Federal cozoh i Director, Research ans Policy, USCIRF Director, Medical college,USA Capital HighSchool,Covenant Christian Academy, Virginia State, Washington DC Stonewall Jackson High School, radio show, Mr, Fritz, President, DeBoer Foundation, United States Agency for International Development ( USAID), Churches tibantuk le a dang dang tamtuk he tonnak an ngei hna.\nDr.Sasa nih a miphun hi zeitlukin dah zawn a ruah hna timi hi hmurka in chim khawh a si hrim lo. Hibantukin miphun cungah dawtnak le zawnruahnak a ngeimi hi kan Chinpa ah cun an um lem lai lo. Dr.Sasa nih a chim ningah cun, kanmah kawlram leiah tanghra an on bakin India ram Shillong ah tang 11-12 kaiter an si. Cu hnu ah anmah le an dirhmun sining zohin cunglei kaiter an si tiah a ti. Hi minung 100 college/University an kaitermi hna chungah hin minung 10 hi sii lei doctor an kai lio a si i, Engeneers hi minung 5, le nursing hi minung 10 an si hna. A dang vialte hna cu faculties dang dang an si hna.\na biachimnak link te hi rak hmeh piak law rak ngai pah.\nHi tibantukin harsa tak takin sponsor kan pekmi hna nih sianginn kainak ah mark tha tha an hmuhmi ka hmuh hna tikah kaalawmhnak mitthli a luang. Hi hi Pathian thluahchuah lawngte a si. Keiman nih ka tuah khawhmi a um lo, Bawipa thawng lawng lawng a si e a ti. Hi hna vialte nih hin an dih cio tikah khua le ram caah an dihlakin riantuan an i awt hna lai tiah a ti. Cheukhat a dih cangmi hna cu Lailenpi tanghra sianginn ah rian an tuan dih.\nMah sianginn ah a kaimi siangakchia chungin tanghra onnak a thami minung 10 kan thim than hna lai i, hmundang leiah sianginn kaiter an si hna lai a ti. Dr.Sasa nih hin zeitlukin dah a miphun caah rian a tuan timi hi kan theihlomi thil tampi a um rih lai. Zeitlukin dah a miphun hna cungah dawtnak a ngeih timi zong hi hmurka men cun chim khawh a si lai lo. Mahtluk miphun caah thiltha atuahtu minung hi micheukhat nih cun an hmuh piak theng rua lo.\nDr.Sasa nih a chim ningah cun mah World Bank bawmhnak hi Paletwa Township in thawk a si lai i, Matupi le Thantlang Township tianga kal khawhnak lai Scheme ah telh chih dih dingin World Bank riantuantu sinah kan chim. Cun mah World Bank bawmhnak Stiphen hi siangakchia dihlak in pek cu a har ngai lai, ngakchia an dirhmun zong in zoh an si chih lai. Hika zawnah kan chim chihmi cu siangakchia dihlak in pekhawh a silo zongah a tam deuh nih an hmuh khawhnak hnga zong biatak tein kan chim chih a ti.\nDr.Sasa Doctor kum 7 a rak kainak hi Armenia ah a si. World Bank president a zong hi Armenia minung a si ve. Cu caah World Bank president nih cun Dr. Sasa cu rawldumtinak hna a neihpi tiah thawngtheih a si. Dr.Sasa nih cun hi vialte hi Pathian khuakhan a si, Armenia thengte ah Doctor ka rak kaimi te hna hi Pathian nih kan Chin miphun le ram caah tinhmi a rak ngei dih mi a rak si ko tiah a chim.\nTagged Dr.Sasa Hi Zei Ruangah Dah Conglomhnak An Pek Lo Mara Miphun A Si Ruangah Maw A Si\nChin Miphun hna nih a ho bia dah kan zum lai?Kawlram Democracy chan lio zongah USDP le NLD kamdir kamh piak rih hoi →\n← Aung Lah Cu Brandon Vera Hmai Ah Cun Tanh Ngam A Si Lai Lo Hih A Mual A Phomh Te Ko Lai Hih


Chin Puaisa Pari Ruangah Chinmi 10 China Ram Ah Thong An Tla | The Chin Express\nChin Puaisa Pari Ruangah Chinmi 10 China Ram Ah Thong An Tla\nAugust 18, 2018 Tial Lian Thang Chin 0\nChin puaisa Rosilin Pari @Cuaitin Pari nih Kawlrammi 13 thong a tlakter hna. An dihlak in pa lawngte an si. Minung 10 cu Chin miphun lawngte an si i adang 3 cu Kawl miphun an si.\nChin miphun hna cu Tedim, Falam le Mizo pawl an si i tam deuh cu Tahan pengah a ummi an si hna. Kawl 3 lakah 2 cu Pu Chit le Zaw Zaw an si. Adang pakhat cu a min an hngal rih lo.\n“August 6 ahkhan ka naupa Lalhriat Zuala @Aye Min Maung le adang Kawlrammi 12 cu China ram Guangdong ah palek nih an tlaih hna i atutiang thonginn chungah an um peng ko,” tiah Lal Pian Huna nih The Chin Express ah a chim.\nPari he aa bawmmi Tuluk boss pa nih Myanmar ramri tiang kan thlah hna lai a ti hna nain Guangdong lamkam ah a thlak hna i a zaamtak hna\n“Thong an tlak hnu in atutiang zeihmanh an thawngpang kan thei kho ti hna lo. Myanmar Tanzung lei zongin atutiang an thawngpang kan thei kho rih lo. Kan khua Kawlkulh ah ka nulepa zong lungrethei tukin an um.”\n“Thong an tlakmi hi an puaisa Rosilin Pari ruangah a si. Rosilin Pari hi Tuluk boss pa he an i bawm. Tuluk pa nih cun Myanmar ramri tiang kan thlah hna lai i Myanmar nan phak tikah Rosilin Pari a nulepa hnahnawhnak nan pe hna lai lo a ti hna.”\n“Myanmar ramri tiang thlah loin China ram, Guangdong lamkam ah a va hlonh hna caah palek tlaih le thongtlak an ton hi si,” tiah Lal Pian Huna nih a chim.\nRosilin Pari nih a hlen hna caah China ram an kalnak si\n“Rosilin Pari nih China ram nan phak tikah phone dawr ah nan ttuan lai a ti hna. Ka nu nih Rosilin Pari a nulepa sinah voi tampi a va hlat i ‘kan fanu cu zumh lo awk um lo’ an ti ruangah ka naupa a kalter hi si. Rosilin Pari i Varpui khuami a si.”\n“Nain, Rosilin Pari nih amah he aa bawmmi Tuluk pa company (plastic sehzung) ah a ttuanter hna. Ni 20 chung din loin an ttuanter hna hnu ah palek an ra an ti i an zaamter hna.”\nLamkam ah sau nawn an um hnu ah palek nih an tlaih hna i atutiang an thawng theih a si ti lo, Pari sinah bawmh an hal nain a bawm duh hna lo\nRosilin Pari nih an thlahlawh a pe duh hna lo\n“Ni 20 an ttuanman fang 1 hmanh a pe hna lo. Thla 1 chung rianttuan loin an umter hna i rawl a rim nammi peng an pek hna. Rawl kan in pekmi hna he aa ci an ti hna.”\n“Kan tlung lai an ti nain an tlunter duh hna lo, Rosilin boss pa company tthiam a simi cuaipia sehzung ah an ttuanter tthan hna. Thla 3 chung ni 1 hmanh din loin suimilaam 10 le a caan ah 12 chung peng an ttuanter hna.”\n“Suimilaam 1 ah yuan fang 8 in an ttuanter hna. Thla 1 ah yuan 2,400 a hmu ding an si i thla 3 ahcun 7,200 leng cio a hmu ding an si nain 250 cio lawng a pek hna. Tuluk pa an hal tikah nan lahkhah kan pek dih cang ko hna cuta a ti. Rosilin Pari an hal tikah mah zat lawng aa ka pek a ti ve hna.”\n“Mah ruangah an thinhung tuk i, kan lahkhah kan liamh seh, palek sinah kan report lai an ti. Cucaah, Tuluk pa nih tlun nan duh ahcun Myanmar ramri tiang kan thlah hna lai i Rosilin Pari a nulepa harnak nan pe hna lai lo a ti hna, nain ramri tiang thlah loin Guangdong tiang lawng a thlah hna i lamkam ah palek tlaih dingin a chiah ta hna hi si,” tiah Lal Pian Huna nih a chim.\nRosilin Pari @Cuaitin Pari (Pari @Cuaite)\nRosilin Pari cu The Chin Express nih kan chawnh\n“Puaisa ka si lo. Ka boss pa hi China ram ah company tampi a ngeimi si i hmun kip ah holhlet ka ttuanpiak,” tiah Rosilin Pari nih a chim.\n“Ka boss pa tu hi puaisa tampi he aa pehtlaimi si. Kawlram ah minung a cah tawn hna i ramri tiang a don tawn hna, keimah nih holh ka lehpiak tawn hna.”\n“Nain, February ah kan khua Varpui ah ka tlung i kan khua pawng minung pawl nih China kal kan duh ve, ra kan bawm ve an ti caah minung 53 ka bawmh hna. Tangka zong keimah sinah an ka pe lo, ramri ah ka boss pa sinah an pek,” a ti.\n“August 6 ah tlaih a tongmi kha ka bawmhmi hna lakah aa tel vemi an si. Ka bia ngaih duh loin anmah tein an kal i mah thil kha an tonmi si. Zei ruangdah ka bia an ngaih lo ti cu ka hngal lo. Keimah theih loin an kalmi si caah zeihmanh ka hngal lo, atu khuazei an um zong ka hngal lo.”\n“Tangka 250 ka pekmi hna kong he pehtlai in, suimilaam 900 chung an ttuanmi cu zuh ding an si. Suimilaam 600 cu boss nih a liampiak chungmi hna an mawttaw cit man, an lansazeih a si. Suimilaam 300 cu thla 1 an dihheumi man si. Zeihmanh ttuan loin 250 an ngahmi hmanh kha an vanttha leh. An duh paoh in bia an chim, bator hna,” a ti.\n“Rosilin Pari nih a chimmi hi lih lawngte a si, mah tluk a hrokhrawl cangmi nih cun ka palh a ti bal lai lo hen cu,” tiah Lal Pian Huna nih a chim. ”\n“A kong kan hlat tikah, Singapore zongah hitin a mual a rak pho caah Macau ah a kal. Macau in mainland China ah a kal tthan i atu Tuluk boss pa he i bawm in puaisa a ttuan pengmi si. Ni kum zongah fak tukin a mualpho nain a nulepa nih mitthli he an rak nawl hna ruangah an ngaihthiam hna,” a ti.\n“Atu zong Tahan palek sahkhan ah human trafficking case in ka pa nih a report cang. Ka pa lila zong cu palek a si.”\n“Nain, Pari cu China ram ah a um caah zeihmanh an tuah kho lo. Ka palh bak lo ati ahcun Kawlram ah rak tlung seh ca, a palh le palh lo a theih lai cu. Atu hmanh ah a nulepa inn ah minung an phan lengmang cang hih,” tiah a chimchap.\n“Palek sin ahcun an ka report rih lo, kaa theih rih lo,” tiah Pari nih a chim.\nRosilin Pari minung 30 company dangah an zaam\nPari a minung dang 30 zong company dangah an zaam. A zaami cu Tahan peng i Taungphila le khua dangdang ah a ummi Falam lawngte an si, tiah Pari sin in a zaam vemi Chin nu pakhat nih a chim.\nNain, “an zaam lo, an um ko,” tiah Pari nih The Chin Express ah a chim.


Rellaw A Dih In Cun Na Nuam Tuk Lai Uico Hna Cu Pasaltha Hna Nih Tamlak An Vat Hah Than Hawi Cang Hna Hih Ta Cu Lawng Si Loh In – Chintanbo\nPale peng, Inpin-hti khua ah umhmun khuarmi SAC ralkap le pyusawhti hna cu May 22, chunhnu ah tualchung hriamtlai phu hna nih luhhnawh in an kah hna caah, pyusawhti le SAC ralkap 10 hrawng an thi tiah Kyatanat pah-kah-phah phu in tuanvo ngeitu nih Mayelat Athan ah a chim.\nKaphnihkar kahdohnak ah tualchung hriamtlai phu lei in minung 3 hliam an tuar i, siizung ah an thlopbul hna tiah theih a si.Hi kahdohnak ah Kyatanat, pah-kah-phah phu, Pale Jawga, Yoma fighter Ramboo, tat-khuai Yinmapin, Pale battalion 1, battalion 6,1,3 G.O.G Myaing phufonh hna nih an kahdoh hna tiah theih a si.\nShan-Karenni (Kaya) Ramri Phaekhung Pawng SAC Ralkap Battalion 422 Riahbuk Ni 2 Peh In Kah An Ton Caah 5 An ThiShan ramkulh le Kareeni (kaya) ramkulh a tonnak Phaekhung peng Silawh, khuapawng ah umhmun khuarmi SAC ralkap battalion 422 cu tualchung hriamtlai phu hna nih May 19 le May 20 ah tiin nihnih chung an kah hna ca ah SAC ralkap 5 an thi tiah Inlay People Defence Force IPDF sin in theih a si.\nMay 19 kahdohnak cu zinglei in an thok i chunnitlak tluk fakngai in kahdohnak a chuak. IPDF nih Similawt khuapawng SAC ralkap sakhan umnak battalion 422 cu 60 mm in an kah hna caah SAC ralkap lei nih 60mm, 120 mm le 79 mm hmang in an kah ve hna.\nMay 19 kahdohnak SAC ralkap lei 5 an thi i 3 hliam an tuar, Inlay PDF in pakhat hliamhma a tuar ve tiah theih a si.May 20 kahdohnak cu Similawt khuapawng ah a cang i, SAC ralkap lei 3 hliamhma an tuar tiah theih a si.\nA tutiang cu ka hmunhma ah cun kahdohnak pehtlai in a chuah caah tualchung mipi hna nih a rannak in a himnak hmun ah i dor cio ding in IPDF nih an thanh.\nSimilawt khuapawng ah umhmun khuarmi SAC ralkap hna cu Inlay PDF, Phaekhong PDF battalion 2, KNDF le tualchung hriamtlai phufonh hna nih an kahdoh hna tiah theih a si.\nKhinOo Peng SAC Ralkap Hriamngan In Zarhkhat Chungah Khuami 10 An Thi. Sagaing ramtthen, Shweboo pengkomh, KhinOo khuapawng Intai Laytawng khua le Tatai khuachung ah SAC ralkap hriamngan kahnak ruangah khuami 10 an nunnak a liam i, 10 nak tam hliam an tuar tiah KhinOo PDF in tuanvo ngeitu pakhat nih a chim.\n2021, March 25 in nihin May 22 tiangah Shweboo pengkomh KhinOo pawnghrawng khua hna ah SAC ralkap kahnak ruangah khuachung mipi hna le tualchung hriamtlai minung 150 nak tam an nunnak a liam cang tiah a chimchap.Credit: The Chin Post\nRelchap, Changreu kan cawkpiak lai,Pupu sin ah rat na duh maw tiah putar pakhat nih hngakchia kum 5 mi nute cu a lemsoi len i tleihhrem tu a rak timh. Rakhine ramkulh,Thandwe khuapi Sanitaung i khuasami kum 61 tluk a si mi U Han Maung cu mi taksa hmeh in pawcawm nak kawltu Chin miphun, Buddhist simi putar nih cun kum 5 tluk a simi hngakchia nute cu Suimilam 5:30 hrawngah Cangreu cawkpiak dingin a lem.\nU Han Maung nih cun Hngakchia nute Ma Yun Nadi cu, Changreu kan cawkpiak lai,Pupu sinah rat na duh maw? tiah ai kal pi i, tleihhrem dingin ai timh cuahmah lioah hngakchia nute nih cun ‘fak’ a ti tuk caah a tap len.Curuangah cun putar pa nih cun Hngakchia nute a kaa cu a huhpiak i,a hngawng zong a reh caah a thawchuah a tha kho ti lo i,a hnuah a thi colh.\nChin Putar U Han Maung cu ai thup i, thaizing nazi 4 ah Gway Chaung Khaw rite Taungkot Thandwe lampi ah thirleng a mawng i cu lioah cun an va tleih tiah theih a si.Hngakchia nute cu a sualpi manh maw sualpi manh lo tiah siibawi te nih an check cuahmah lio a si.U Han Maung cu palik Sakhan ah daan 677/301 hmangin case tuahpiak a si tiah theih a si.


Dr. Sasa: United States of Myanmar (USM) kan si | The Chin Express\nDr. Sasa: United States of Myanmar (USM) kan si\nDr. Sasa nih, “Kannih cu State pawl Komhmi Myanmar ram (မြန်မာပြည်ထောင်စု) kan si, aa lungrualmi Myanmar mipi kan si,” ati.\nShan le Rakhine hriamtlai phu 3:\nTa’ang National Liberation Army (TNLA) le\nArakan/Rakhine Army (AA) nih “Myanmar ralkap nih buai lo tein sandahpiahmi mipi na thahmi hna i na ngol lo ahcun, mipi lei kan ṭang lai,” tiin cathanh an chuah.\nMah cathanh cu Dr. Sasa nih a tar i “United States of Myanmar (State pawl Komhmi Myanmar ram) kan si, aa lungrualmi Myanmar mipi kan si,” tiin a ṭial.\n“Kan unau MNDAA, TNLA, AA nih tuksapur phungninglo ralkap cozah an ralchanh ṭhan caah ka nuam in ka lawm tuk.\n“Phungninglo ralkap cozah nih kan mipi sin in democracy le luatnak a fir i sualnak ngei lo rammi cungah tuksapur thahnawnnak a tuah.\n“Caan saupi chung fak tukin a tuarmi Myanmar mipi caah a dirmi, luatnak caah ral a domi kan unau hna cungah kaa lawm tuk.\n“UN Security Council (UNSC) le Ramdang pawl nih lungrual tein United States of Myanmar (USM) ram mipi a kan dirkamh hrimhrim a herh. Myanmar mipi nuai 54 cungah ralhrang tuahsernak a tuahtu uknak firtu ralkap cozah hi, lungrual tein kan cawlcanghmi nih a tei lai.\n“Ralkap hremuknak a sung lai, Federal Democracy nih a tei lai. Hi ralhrang tuahsernak hna hi an sung lai, dinnak nih a tei lai,” ati.\nUnited States of Myanmar (USM)\nDr. Sasa nih ‘United States of Myanmar (USM)’ kan si a timi cu ‘State vialte mahte in aa uk dihmi ram (federal democratic union)’ a ti duhnak si. ‘United States of America (USA)’ he aa lo ngai.\n‘United States of Myanmar (USM)’ a sullam cu – state 14; Chin state, Kachin state, Shan state, Yangon state/region, Mandalay state/region, tbk pawl cu anmah state chung ahcun anmah tein an i uk dih nain an dihlak komh in ram pakhat ah an dir, tinak asi. ‘Federal States of Myanmar‘ ti khawh zong asi.\nRalkap uknak le 2008 phunghram kan hrawh lai i “state vialte mah tein aa ukmi ram (federal democratic union)” kan dirh lai, kan ti lengmangmi kha a chim duhmi si.\n‘United States of America (USA)’ zong cu mahte cio in aa ukmi state 50 komhmi ram, federal democracy ram asi.\nHmasa thawngpangKIA nih palek sakhan pakhat a kah tthan\nHnu thawngpangUS cozah nih ‘US Tanzung rianṭuan pawl’ cu Myanmar chuahtak dingin nawl a pek hna


Breaking News – Chief Georgia investigator nih security Video kongah thawngthanh nak a tuah mi nih Republican pawl alau ter ngai\nTop Georgia investigator nih election zan ah video mak tuk mi Fulton Country ah a um bantuk in video langter mi cu zeihman a si lo e tiah a vun chim cang. Frances Watson, the Chief investigator the Georgia secretary of state’s office nih Affidavit he a langter\nFulton County ah President Trump legal Team and allies nih fulton county video an langter mi cu thil dik lo zeihman a um lo tiah phising nak a vun tuah cang. Republican pawl nih an cohlan duh lo\nPresident Trump legal Team le allies pawl nih election supervisor pawl nih fake/a hman lo mi vote tampi cu Joe Biden teinak a hmuh khawhnak ding caah a thli in rel a si tiah an chim\nWatson’s affidavit ah a lang ter ning a cun, security footage vialte kan zoh than dih, mystery ballot cabuai tangah thup mi zeihman a um lo tiin a chim. Mah a chim mi hi republican tamnih nih an zum lo ngai\nNovember ni 3 zan ah ti a zut ruangah vote rel lo in an um tiah an chim mi cu a hman mi a si lo tiah a chim i, Ni 3 zan ah Fulton county ah vote rel a si ko peng tiah a chim\nWitness interviews le video footage zoh hnuah, Observer and media pawl hna cu lawi u an ti lo. An mah duh ning bantuk in inn lei ah a lawi mi an si tiin a chim than\nBoxes tampi rel lo mi, hon cia in a um mi zong kha fawtein an rel khawnak ding caah an rak hon mi a si tiin a chim. Trump legal Team pawl an chim ning he cun a dang ngai\nA ruang cu inn lei ah lawi ding in an nih tim cang. Natein vote an rel than, mah box hna hi vote rel than tikah fawitein rel kho nak ding caah an hon cia mi a si tiin a chim\nWatson nih investigation/dothlatnak cu thatein an tuah tiah a chim. Georgia Governor Brian Kemp nih secretary of state Bradford sin ah signature audit tuah si seh tiah an ti mi cu tuah than a si lai lo tiah a chim than. Souce-Yahoonews, Theepochtimes, Washingtonpost\nBe the first to comment on "Breaking News – Chief Georgia investigator nih security Video kongah thawngthanh nak a tuah mi nih Republican pawl alau ter ngai"


LAI CHANG HE CHRISTMAS HMANNAK Christmas Chang Aa Thawhkehnak By Rev. Dr. Lal Pek Lian – Hakha Cherry\nKan Siangbawi Dr. East nih a tial tiah Dr. Lian Hmung Sakhong nih an kan chimh chinmi cu “Carson Siangbawinu (Laura) nih Christmas caan ahhin kannih American mi nih cun cake (Changreu thlum phunkhat) kan ei tawn, Hakha ah Christmas kan tuah ve hna lai a rak ti. Cu lio ah Saya Sia Khaw hi Sakta ah cachimtu saya a si I, bawinu, kannih zong “Lai Chang” te in Christmas kan tuah ve ko lai,” tiah a rak ti an ti.\nKan laic hang tein Christmas puai cu an rak lawmh ve I, nihin ni tiang Christmas caan ah chang kan den, kan chuan, a thlep tete in ngakchia nih fawite in kan I ken khawh Ruava/zawlrit tiah kana uh, kan I vahpi khaawhnak lai an kan tuah piak. Chang hmanh ah a phunphun in kan nule nih an kan den piak; be chang, chang-kar, banhla chang, changpi, voksa he cawh in funchihmi chang, mumte chang, fatun chang, chihmui le Lai chiti toihmi chang, tbt, an si. Bancang hnahcang hna in funmi a si caah a haw te zong a thaw. Khuate lei ahcun fu an kan dangh chih, serthlum asiloah theithu a ngeimi khua ahcun a nuam chinchin. BYF nungak tlangval nih kan nule an chuan awk chang cu an den piak tawn hna. Hawikomh nak zong a tha.\nKan Lai nunphung nih a rak ngeih ciami chang nih Christmas, Kumthar, Thawhthan, le Thlaithar an thuamh tik ah cun aa dawh tukmi Chin Chang Recipe a chuak kho ve.\nA biapi a si mi cu kan caah a thawbik, a tha bik mi he Christmas kan tuah mi hi a si. Laksawng kan I pe I nun kan I hrawm mi hi a si. Tukum Christmas zong hi kan chang denmi kha Paletwa lei kan unau ralzaam in a thin a phang I ei-awk a ngei lomi hna kan hrawmh ve hna lai. Laura siangbawinu le Saya Sia Khaw nih Lai chang in Christmas an rak tuahmi kha nihin Covid-19 pulrai le ral nih a kan den lio caan ah chang phun khatkhat tal in nunnak le siaherhnak hrawm kho ve ding in kan I tim cio hna lai.\nKan mino le nubu nih kan Khrihfabu innkio ah changtlep khat cio nan kan zamh khawh mi cung zongah kan I lawm tuk. Chungkhar in siseh, pumpak in siseh, chang kan ei lai ah kum 100 leng a si cangmi Lai Chang tuanbia te kha kan chim cio hna lai. Hi kokek kan chang tuanbia pakhat a um rih mi Changza tuanbia te zong kan faale kan chimh hna lai. Changza timi cu tho/hlukhla puai lio ah mithi an hunh mi hna chang a si I lehmah pakhat tia tete in den chang kha, 100 in an tuah I an hunh mi hna a si; cun ngakhcia kha an ei ter tawn hna. Changza a ngeimi kan si zong kha philh hna hlah usih.\nCrd. Fidi Cazual IBC


KOLOSE 3 (HKB)\nHakha BibleKOLOSE 3< = >\nKhrih Ah Nun Thar\n1 Cuti Khrih he thawhter òhan nan si cang caah cun Khrih umnak, Pathian a orhlei kam i a òhutnak cunglei thil hna cu kawl deuh u. 2 Nan lungthin cu cunglei thil ah bunh u law vawlei thil ah bunh hlah u. 3 Zeitintiah nan thi cang i nan nunnak cu Pathian ah a ummi Khrih sinah thuh a si cang. 4 Kan nunnak a simi Khrih cu a langh tikah nannih zong amah he sunglawi in nan lang te lai.\n5 Cu a si caah nan chungah vawlei thil a simi nu le pa sualnak, thurhhnawmhnak, taksa duhnak, duhnak chiakha, siasal biaknak a simi hakkauhnak cu that ko hna u. 6 Hi hna ruangah hin Pathian thinhunnak cu a tlung lai. 7 Cu thil hna ah cun nan rak tlongleng i nan rak nung. 8 Sihmanhsehlaw atu cu ingpuannak, thinhunnak, i huatnak, congoihnak te hna cu ngol dih cang hna u law holh phun chia zong nan kaa in chuak hin ti hlah seh. 9 Pakhat le pakhat lih i chim hlah u, zeitintiah sining hlun ziaza khan nan i hlitphuak cang i 10 sining thar, sertu muipu hngalhnak thawngin tharchuah nan sinak kha nan i hruk cang. 11 Hi ah hin Grik, Judah mi, cuarpartan, cuarpartan lo, mipuarhrang, Sithian, sal le a luatmi ti an um lo, sihmanhsehlaw Khrih cu zeizong vialte ah zeizong a si!\n12 Pathian mithim, mithiang le dawtmi nan si bantukin zawnruahnak, zaangfahnak, toidornak, lungnemnak le lungsaunak in i thuam ko u. 13 Pakhat le pakhat i ing u law mizeimaw nih a dang cungah lungsi lonak a ngeih ahcun pakhat le pakhat i ngaithiam u. Bawipa nih an ngaithiam hna bantukin nannih zong nan i ngaihthiam awk a si. 14 Cu pinah cun zeizong vialte hmun khat ah rem tein a sihawhter khotu dawtnak cun i thuam ko u. 15 Khrih daihnak nih nan lungthin cu uk ko seh, cu ca dingah cun pum khat ah auh nan si, cun lunglawmh thiam u. 16 Khrih bia cu nan chungah a rumning tein um ko seh. Thangòhatnak hla, Pathian hla le Thlarau hla te hna le fimthiamnak phun kip in i cawnpiak u law i forh hna u. Nan lungtak tein Pathian cu thangòhat u law lunglawmhnak he hla sa u. 17 Khrih thawngin Pathian sinah lunglawmhnak chim in nan tuahmi paoh ah bia in siseh, òuannak in siseh Bawipa Jesuh min in tuah dih ko u.\n18 Nupile hna, nan vale nawl ngai ko hna u, cucu Bawipa he aa tlakmi a si. 19 Vale hna, nan nupile daw hna u law an cungah puarhrang hlah u. 20 Fale hna zeizong kong ah nan nu le nan pa bia ngai hna u, zeitintiah cucu Bawipa lungton a si. 21 Pale hna, nan fale thin phok hna hlah u, an lung a der sual lai. 22 Salle hna, zeizong kong ah vawlei cung nan bawile nawl ngai hna u, an hmuh lio le an lunglawmhter awk lawngah si loin Bawipa òihzah buin lungtho tein an bia ngai hna u. 23 Nan rian cu zei a si paoh ah nan bawile ca lawngah si loin Bawipa ca i tuah khan in i biatak ko u. 24 Lawmhman laksawng caah roco ding cu Bawipa sinin nan hmuh lai kha hngal ko u; nan rianhmi cu Bawipa Jesuh Khrih a si. 25 Palhnak a tuahmi nih cun an palh man an hmuh lai, thleidannak zeihmanh a um lo.


Salai Tial Cung Thang An Donnak I An Puaknak Hmanthlak 50 Le Amah Konglam - THE CHINLAND POST\nSalai Tial Cung Thang An Donnak I An Puaknak Hmanthlak 50 Le Amah Konglam\nTawk Tling Thang| 2019 March 12| World champion voihnih a co cangmi Aung La Nsang nih “The Dragon Leg” (Limkeng Ke) tiah a sakmi Salai Tial Cung Thang cu March 12 zingka ah Hakha phan i khuami nih sunglawi taktak in an don. Cu an donnak hmanthlak 50 renglo le a mah konglam tawi The Chinland Post careltu kan in hrawmh hna.\nTial Cung Thang le Camboadia pa Rin Saroth cu March 8, Yangon, Thuwana Indoor Stadium ah zan suimilam 8:30 ah a round 3nak tiang an i thua i mark relnak in Tial Thang nih a tei. Tial Cung Thang hi Chinmi chung in One Championship-MMA ah a hmasa bik aa thuami le tuanbia thar a tialtu a si.\nTeinak a hmuh hnu ah atu bantuk in a chuahkehnak khua Hakha ah a rak tlun hi a si. Hakha ah nithum hrawng a caam hnu ah Kalay lei in a kir than lai tiah theih a si.\nTial Cung Konglam Tawi\nTial Cung Thang a chuahkehnak cu Hakha Khuathar a si. A nu le a pa hi Pu Tawk Cem le Pi Mang Si an si. Unau chuakti khat pali an si i far pathum a ngei, amah lawng hi pa a si. 2005 kum ah Malaysia a phan. Cun, 2007 ah Syracuse, New York, USA ah an chunglingte in an phan. Hika ah high school zong a dih. Atu lio a umnak cu Florida ah a si.\nLai Paih Ah Bual A Conak\nLai paih hi vui 5 bual a co, CND le Tho Puai ah. Vuikhatnak bual a rak kiar hi kum 18 a rak si lio ah asi i 2013 ah zatlang he zuamcawh he bual a rak co. Mah kum ah Peng Awi, Kap Tawng, cun Aung Kyaw Lin a rak tei hna. 2014 ah zuamcawh ah a co than, mah kum ah cun Rung Lian Ceu, Mang Cung Lian, Tial Uk, cun Kap Tawng a rak tei hna. 2017 ah heavyweight timi ah bual a co than. Cun 2018 ah middleweight ah a co than.\nWrestling Ah Champion A Conak\n“Lai paih hi ka kal tak bal lo nain kei cu ka ngakchiat tein USA wrestling kha a rak i thua zungzalmi ka rak si i New York State Championship zong vui 2 ka rak si. BJJ Brazilian jujitsu zong ah blue belt ka si” tiah Tial Cung Thang nih The Chinland Post ah a chim.\n“A dang lente kaa celh ruang ah hin midang bantuk in kaa Pai kho lo i a si. Lai paih cu kaltak awk tha mi asi lo. Kan nunphung pei asi cu. Hmailei zong ah paihnak um ah cun kaa pai than ko lai” tiah a chimchap.\nMarch 8 zan ah ramkip in puai 14 an i thua. Puai 3nak ah Bozhena Antoniyar (Myanmar nu) le Malaysia nu Audreylaura Boniface cu Atomweight level in an i thua i a round 2nak ah Myanmar nu nih a tei. A puai 8nak ah Tial Cung Thang le Cambodia pa Rin Saroth hi Catch weight (68,0KG) level in an i thua I Tial Cung Thang nih a tei. A puai 13nak ah Phoe Thaw (Myanmar pa) le Indonesia pa Yohan Mulia Legowo he Featherweight level in an i thua lai rih lai.\nHika ah March 8 zan aa thuatnak video tlingte in zoh than khawh a si.\nPrevious Naga Ah Tluang Zel Thang Aa Paihnak Video\nNext Tikir Sianginn Centenary Video\nDr. Sa Sa Interview by Salai Bawi Uk Thang| The Chinland Post\nPu Biak Er_Managing Director of Tsubasa Japan Holh Cawnnak Yangon Sianginn he Biaruahnak\nTikir Sianginn Centenary Video


Baibal le Pathian Bia Kan Pomning | ibcsandnes\nHome › Uncategorised › Baibal le Pathian Bia Kan Pomning\nBaibal le Pathian Bia Kan Pomning\nBlog Articles Latest News Uncategorised\tPosted on 15th April 2017 • Updated 27th May 2017 —by admin 1987\nPathian nih Lai miphun cu a kan dawt caah riliral American Siangbawite hmangin zungzal nunnak thawngthabia ceunak cu 1899 kum thok in kan sin ah a hung phakter. Hlan lio ah kannih Laimi phun cu mah min tial hmanh a rak thiam lo mi muihnak pennak chungah a rak nungmi kan raksi nain Pathian a kan dawtmi miphun kansi ve caah a tu cu amah miphun ah Pathian nih a kan ser cang. Hlan ahcun Laimi nih van le vawlei a sertu Khuazing Pathian kan ral hngal kan ti nain nihin ah kan hngalhmi Pathian nung khamhnak, dawtnak le a zangfahnak ngaingai kha thukpi kan rak hngal lo. Hlanlio ah Laimi nih kan rak hngalhmi khuazing Pathian cu dingthlu lairel tu, a dingmi Pathian ti long kha kan rak hngalhmi asi. Nihin kan hngalhmi Pathian cu a nungmi Pathian, a thiang hlimmi Pathian, dawtnak Pathian, sual ngaithiam khotu Pathian, dinnak Pathian, remnak Pathian le zeizong vialte ser khotu a liannganmi Pathian kha asi. Cu pin ah kan Pathian cu a thawngmi Pathian, nunnak thar pe kho tu, thlarau taksa thinlung damnak pe khotu le, minung miphun hna caah remnak daihnak le dinnak a ser khotu Pathian zong asi. Pathian nih kan Lai miphun cu hmaisabik ah Baptist Khrihfabu hmangin a kan kawhmi kansi. Cu caah vawlei khuazaram kip a phanmi le Kawlram le Lairam ah a ummi Laimi Khrihfa dihlak kan rak i thawknak kan hrampi Khrihfabu cu Baptist Khrihfabu asi. Pathian nih Baptist Khrihfa siangbawite hmangin kan Lairam le kan Lai miphun sinah thawngthabia thlaici ceunak kha a phakter hnu ah zeihmanh a raksi lomi ca hmanh a rak ngeilo mi Lai miphun cu nihin ah vawlei pumpi nih theihmi miphun, Khrihfa miphun, pakhat ah a kan ser cang caah a min cu thangthat chin ko uh sih.\nNCCF Bible Conference, Egersund\nCu bantuk in Laimi phun sinah thawngthabia a phaknak kum zabu pakhat a tlin hnu pin lei nihin ni ah vawlei cung khuazaram kip a phanmi Laimi Khrihfa le ramchung ummi Laimi Khrihfa vialte hna nih Pathian kan zumhning, thawngthabia kan dirpi ning, le Khrihfa kan nunning hna hi thatein zohthan in thlarau taksa huap in a ngan a dammi zumhnak, Khrih ah pumkhat sinak lungput than choternak le thlarau lei ah a lamkip in thannak kan ngeih khawhnak hnga a tanglei thil hna hi thukpi ruat hna uh sih tiah Bawi Khrih min in kan sawm hna.\nKa piangthar, Pathian bia cu a biafang in ka dirpi titung i nunning ziaza, lungput le tuahsernak ah lih a chim lengmangmi sualnak a tuah lengmangmi Khrihfa cu muihnak chungah a um rihmi kan si i kan chungah Pathian bia a um lo. Cu bantuk Khirhfa hna cu Jesuh nih mi depde tiah Farasi pawl a ti mi hna bantuk kha kan si.\nBaibal cu Pathian bia aa khumhnak asi nain minung chimmi bia zong khumhchih asi caah Pathian bia, biatak le Baibal cauk cu aa dang. Baibal cu uk 66 (OT 39, NT 27) komhmi cauk (Greek: biblos) asi. A tialtu minung 40 ring lo nih kum 1600 chungah an tial i nihin ah kum 3000 deng a rau cangmi asi. A tialtu hna zong ngatlai Peter thawk in zung cazi, sibawi, hla phuahtu (poets), zuksuaithiam (artists), khuathuk ruat mifim (philosophers), profets, tlangbawi le siangpahrang hna tiang an i tel.\nBaibal cu minung tuanbia le Pathian phuannak tuanbia fonhmi Pathian-minung tuanbia lian asi. John 1:14: Bia cu minung ah aa cang i kan lakah khua a rungsa. Bia cu minung le vulei cung tuanbia chungah a hung lut i a nung a col a cang, rian a tuan tinak asi. Pathian bia minung le sermi thil tuanbia chungah aa hrolh i rian a tuanmi hi Pathian bia cu a nung kan timi sullam asi. Heb.1:1-2 ah “Kan sinah A Fapa in a bia cu a chim.” “Fapa” timi cu minung le pathian tuanbia a peh tonhnak (meeting point) asi. Minung holh, minung tuanbia, minung sining le sermi kokek sining hmang in Pathian nih kan sin ah bia a chim tinak asi.\nBaibal cauk cu Pathian asi lo. Baibal cauk kha Pathian ah ser duak in biak ding asi lo. Baibal cu Pathian phuannak kong tialnak cauk long asi. Baibal kha Pathian ah a sermi zumhnak cu “Bibliolatry”, timi cu Baibal kha siasal a sermi zumhnak le biaknak asi. John 5:39: Jesuh nih cathiang kha thaten nan kawl, cu nan kawl cu cathiang chungah zungzal nunnak kan hmuh hmanh maw tiah ruahnak nan ngieh caaah asi. Asinain cathiang nih a dihlak in a chimmi cu keimah kong hi asi.\nNCCF Bible Conferece, Egersund\nSihmanhsehlaw nunnak ngeihawk ah keimah sin rat tu cu nan duh lo.” Phundang in chim ahcun Cathiang timi cu Jesuh Khrih kong hi asi. A chungah zungzal nunnak a um. Sihmanhsehlaw nunnak taktak cu a cauk sinak ah a um lo, cauk nih a chimmi Jesuh Khrih ah khan a um. Baibal a rian cu Jesuh le minung tonter kha asi. Minung kha Pathian sin kalnak lam hmuhsak kha asi i cu caah Baibal cu lamhmuhsak tu asi, Pathian asi lo. Psalm 119:105 ah “Na bia cu ka ke caah mei inn asi. Ka lam ah ceunak asi.” Pathian bia cu ceunak asi. John 1:4-5 ah, “Bia cun nunnak hram asi i cu nunnak nihcun minung kha ceunak a pek. Ceunak cu muilak ah khan a ceu i muihnak nihkhan zeitikhmanh ah a hmit bal lo.” Ka piangthar, Pathian bia cu a biafang in ka dirpi titung i nunning ziaza, lungput le tuahsernak ah lih a chim lengmangmi sualnak a tuah lengmangmi Khrihfa cu muihnak chungah a um rihmi kan si i kan chungah Pathian bia a um lo. Cu bantuk Khirhfa hna cu Jesuh nih mi depde tiah Farasi pawl a ti mi hna bantuk kha kan si. Jeim 1:22: A bia cu theih long a zaa lo. A tuah tu in tuah u. Jeim nih Baibal cu “thlalang” in a tahchunh. Kei nih Baibal cu “Telescope” khua zohnak in tahchunh ka duh ve. Telescope in zoh ahcun lam hlapi thil le a hmete thil tiang kan hmuh khawh nain amah telescope kha zoh ahcun zeihmanh kan hmu lo. Cu bantuk cun Baibal cauk asi ve.\nNote: NCCF Bible Conference ah Rev. Dr. Semuel Ngun Ling cawnpiaknak chungin lakmi a si. Voikhat rel awk ah a sau deuh lai caah a daldal in kan ṭhennak a si. Kan rak peh ṭhan te lai I a donghnak ah a dihlak download tuah ṭha in kan rak post te lai. A chung cabia le cafang kan remh lo. Amah ning tein kan rak taar mi a si.\nGo to next Link: Bible le Pumpak Zumhning\nSadhu Sunder Singh Tuanbia\nEuro-Chin Vision Conference 2017 (ECV2017) Ah Sawmnak\nNitin na nunnak ah zeidah na ṭhanter?\nHerod Le A Fale\nRom Penmi Vawlei Dal 1\nHngalhharmi Biaknak (Mystery Religion)\nAlexander Ngan le Hellen Nunphung Karhternak


Kan I Lawmhnak Hmun Hi Khuai Ka Dah A Si? – Chin World News Evening\nMarch 27, 2020 Salai Van Hmuhning\nNikhat chung i a sung lawi bik caan cu Pathian sin thla kan cam caan hi a si. Zeicatiah a kan daw bik cem mi he kan i chawnh biak lio caan a si caah.Phun dang cun Krih chung i kan nun lio caan a si. Thuk deuh in chim rih ahcun thing le lung in sakmi pumhnak inn siloin Krih chung i kan nun hi Amah biakinn chung kan luh taktak cu a si.\nCCOC hla ah “fing le tlang vialte hi Biakinn si hna seh law” an ti maw. Krih chungah kan nun ahcun kan rian tuannak kan thutdir nak hmun fing le tlang vialte hi Biakinn an si ko. Khuaika hmun poah ah Amah he hoikomh khawhnak ding caah Thlarau a kan pek.\nBaibal nih “Krih chung ( In Christ ) i nan nunnak ahkhan a zungzal in i lawm ko u” a ti. Pumhnak inn kan panh i kan i lawmh mi nakin, thawh lawm kan pek i kan i lawmh mi nak in, kan ziazia that mi cungah kan i lawmh mi nak in, Kan hlawh tlin mi cungah kan i lawmh mi nakin Krih chung kan nunnak ah kan i lawmh hi a sung lawi deuh. Tu lio ral kan ngeih lio caan ahcun Paul bantukin nunzia thiam hi kan herh khun ko rua. Kan mah caah a herh i khar ko mi va hlam lennak cun\nZei Lam Dah Kan Zulh Cio? Mi vialte hi lamkau (Baibal hmanning), lamhlun, lamthing ah hrinmi kan si. Pathian vel kan co hnu ah lambi (Baibal hmanning), lamthar ah kan lut hna. Pathian rian tuannak ah lampawk (shortcut) hi ai tel lo. Cawn piaktu nih dawtnak timi hi minung duhnak tuah piak, a duh ningte lawngin chim, bia tha tha tamh muai in mi lung tlinter ding lawng a chim i a ngaitu zong nih cu bantuk rumro ah thazang lak ai timh ahcun Lampawk a si.\nPaul nih“kei cu lamthar a zulmi ka si” a ti hna. Galati 2:20 ah Lamkau a zulmi keimah cu a thi cang. Ka chung i a nungmi Krih hi a si a ti. Lamthar zulh timi cu Krih chung i nun, Krihfa nun kan timi zong hi Krih Chung i Nun kha a si. Krih chung i a nungmi cu thatnak ka tuah lai, kai zuam lai tinak in thatnak tuah duhnak, i zuam duhnak lohthei lo nun kha Krih nih a pek i a tuahmi tu kha a si deuh. A tawi bik in chim ahcun “Lamthar zulh cu “keimah” timi phorhlaw lungput Pathian nih a huat bik mi a thih bak in zulh hram ai thawk.\nNote: Ka catial mi tete hi Mizo holh in request a tam caah Laica cu ka ngol rih lai i ka tialcia mi tu hi caan ka ngeih ahcun Mizo in ka post than te lai\nCovid-19 Lunghrinh In Hrenmi Chinmi An Tam Taktak Aruang Sibawite Nih An Chim